Gbijurɔyelii ni Esaaa Nyɔŋmɔ Hiɛ | Nyɔŋmɔ Suɔmɔ\n“Nɔ fɛɛ nɔ lɛ nyɛkaa nyɛkwɛa akɛ esa Nuŋtsɔ lɛ hiɛ lo.”—EFESOBII 5:10.\n1. Mɛɛ gbɔmɛi Yehowa gbalaa kɛbaa eŋɔɔ, ni mɛni hewɔ esa akɛ amɛhiɛ ahi amɛhe nɔ yɛ mumɔŋ lɛ?\nYESU kɛɛ akɛ: “Anɔkwa jalɔi lɛ aaaja tsɛ lɛ yɛ mumɔ kɛ anɔkwale mli, ejaakɛ mɛi ni jaa lɛ nɛkɛ, tsɛ lɛ hu taoɔ.” (Yohane 4:23) Kɛ́ Yehowa yɔse mɛi ni tamɔ nɛkɛ—taakɛ eba lɛ yɛ ogbɛfaŋ lɛ—egbalaa amɛ kɛbaa ekɛ e-Bi lɛ ŋɔɔ. (Yohane 6:44) Mɛɛ hegbɛ kpele po wɔná nɛkɛ! Shi esa akɛ mɛi ni sumɔɔ Biblia mli anɔkwale lɛ ‘aka nɔ fɛɛ nɔ amɛkwɛ akɛ esa Nuŋtsɔ lɛ hiɛ lo,’ ejaakɛ Satan ji shishiulɔ kpanaku.—Efesobii 5:10; Kpojiemɔ 12:9.\n2. Tsɔɔmɔ bɔ ni Yehowa buɔ mɛi ni kɛ apasa jamɔ futuɔ anɔkwa jamɔ ehaa lɛ mli.\n2 Susumɔ nɔ ni ba yɛ Sinai Gɔŋ lɛ masɛi beni Israelbii lɛ bi Aaron koni efee nyɔŋmɔ eha amɛ lɛ he okwɛ. Aaron ekuuu ekuɛ, shi moŋ efee tsinabi amaga eha amɛ, ni ekɛɛ amɛ akɛ amaga lɛ damɔ shi kɛha Yehowa. Ekɛɛ akɛ: “Wɔ́ lɛ aye gbijurɔ aha Yehowa.” Ani Yehowa nya apasa jamɔ ni akɛfutu anɔkwa jamɔ lɛ he? Dabi. Ekpata mɛi aaafee akpei etɛ ni ja amaga lɛ ahiɛ. (2 Mose 32:1-6, 10, 28) Mɛni wɔkaseɔ kɛjɛɔ mli? Kɛ́ wɔmiitao wɔhi Nyɔŋmɔ suɔmɔ lɛ mli lɛ, esa akɛ ‘wɔkata nɔ ko ní he tseee he,’ ni wɔkɛ ekãa awu ashi nɔ fɛɛ nɔ ni baanyɛ abule anɔkwale lɛ.—Yesaia 52:11; Ezekiel 44:23; Galatabii 5:9.\n3, 4. Mɛni hewɔ esa akɛ wɔkɛ Biblia mli shishitoo mlai apɛi kusumii kɛ gbijurɔyelii ni ehe gbɛi lɛ amli lɛ?\n3 Dɔlɛ sane ji akɛ beni bɔfoi lɛ ní bɔ mɔdɛŋ akɛ amɛtsi hemɔkɛyeli kwamɔ naa lɛ gboi lɛ, apasa Kristofoi ni bɛ suɔmɔ kɛha anɔkwale lɛ bɔi wɔŋjalɔi akusumii kɛ gbijurɔyelii anɔkpɛlɛmɔ, ni amɛkɛɛ akɛ tɔmɔ bɛ he akɛ Kristofoi kɛ amɛhe aaawo mli. (2 Tesalonikabii 2:7, 10) Beni opɛiɔ gbijurɔyelii nɛɛ ekomɛi amli lɛ, kadimɔ bɔ ni ajieɔ je lɛ mumɔ lɛ kpo yɛ mli ni ajieee Nyɔŋmɔ mumɔ lɛ kpo yɛ mli lɛ. Be fɛɛ be lɛ nibii ni nyiɛ sɛɛ nɛɛ jeɔ kpo yɛ je lɛŋ gbijurɔyelii ni esaaa lɛ amli: Ehaa mɛi diɔ heloo lɛ akɔnɔi lɛ asɛɛ, ni ehaa apasa jamɔ hemɔkɛyelii kɛ mumɔi atsɛmɔ nifeemɔi ni ji “Babilon kpeteŋkpele” lɛ kadimɔ nii lɛ heɔ shi. * (Kpojiemɔ 18:2-4, 23) Ha ehi ojwɛŋmɔ mli hu akɛ Yehowa na wɔŋjamɔ nifeemɔi ni yɔɔ taŋ ní aná gbijurɔyelii ni ehe gbɛi lɛ babaoo kɛjɛ mli lɛ. Ŋwanejee ko bɛ he akɛ enyaaa gbijurɔyelii nɛɛ ahe taakɛ enyaaa tsutsu nɔ̃ lɛ he lɛ. Ani esaaa akɛ wɔbuɔ Yehowa susumɔ akɛ no ji nɔ ni he hiaa fe fɛɛ?—2 Yohane 6, 7.\n4 Ákɛ anɔkwa Kristofoi lɛ, wɔle akɛ gbijurɔyelii komɛi esaaa Yehowa hiɛ. Shi esa akɛ wɔtswa wɔfai shi waa akɛ wɔbaahi gbijurɔyelii nɛɛ kwraa. Nɔ hewɔ ni Yehowa nyaaa gbijurɔyelii nɛɛ ahe lɛ mli ni wɔɔpɛi lɛ baawo wɔfai shi ni wɔtswa akɛ wɔkɛ wɔhe woŋ nɔ ko ni haŋ wɔhi Nyɔŋmɔ suɔmɔ lɛ mli lɛ mli hewalɛ.\nBLONYA—HULU JAMƆ NI ATSAKE EGBƐI\n5. Mɛni hewɔ wɔbaanyɛ wɔkɛɛ kɛ nɔmimaa akɛ afɔɔɔ Yesu yɛ December 25 lɛ?\n5 Biblia lɛ etsĩii tã akɛ aye Yesu fɔmɔ he gbi jurɔ. Yɛ anɔkwale mli lɛ, aleee gbi tuuntu ni akɛfɔ lɛ. Shi wɔbaanyɛ wɔkɛɛ kɛ nɔmimaa akɛ afɔɔɔ lɛ yɛ December 25, ni ji be ni snoo nɛɔ yɛ he ni afɔ lɛ yɛ lɛ. * Nɔ hewɔ ni wɔbaanyɛ wɔkɛɛ nakai ji akɛ, Luka bɔ amaniɛ akɛ beni afɔ Yesu lɛ “tookwɛlɔi komɛi yɛ ŋa nɔ” amɛmiikwɛ amɛtoi. (Luka 2:8-11) Luka amaniɛbɔɔ nɛɛ sa kadimɔ ejaakɛ tookwɛlɔi ehiii “ŋa nɔ” afi muu fɛɛ. Akɛni snoo kɛ nugbɔ nɛɔ yɛ Betlehem yɛ December mli hewɔ lɛ, ahaa toi lɛ hiɔ tsu mli, ni no hewɔ lɛ tookwɛlɔi lɛ ehiŋ “ŋa nɔ” yɛ nakai beaŋ. Kɛfata he lɛ, Kaisare Augusto famɔ akɛ akane jeŋ fɛɛ lɛ hewɔ ni Yosef kɛ Maria tee Betlehem lɛ. (Luka 2:1-7) Enyɛŋ ebalɛ akɛ Kaisare baafa gbɔmɛi ni bɛ Roma nɔyeli lɛ he miishɛɛ lɛ ni amɛfã gbɛ kɛya amɛmaji amli yɛ fɛ̃ibe ni naa wa tamɔ nɛkɛ mli.\n6, 7. (a) Nɛgbɛ Blonya mli nifeemɔi babaoo ná amɛshishifã kɛjɛ? (b) Mɛɛ srɔtofeemɔ yɔɔ nii ni akeɔ kɛ́ aaye Blonya lɛ kɛ Kristofoi anikee teŋ?\n6 Jeee Ŋmalɛ lɛ mli ajɛ ato Blonya shishi, shi moŋ ajɛ blema wɔŋjalɔi agbijurɔyelii tamɔ Saturn ni ji okwaayeli nyɔŋmɔ lɛ he gbi jurɔ ni Romabii lɛ yeɔ lɛ mli ato. Katolik wolo ko (New Catholic Encyclopedia) tsɔɔ mli akɛ yɛ nyɔŋmɔ ni ji Mithra lɛ jálɔi lɛ akɔntaabuu naa lɛ, December 25 ji “hulu ni anyɛŋ enɔ kunim aye lɛ fɔmɔ gbi,” ni amɛyeɔ ehe gbi jurɔ yɛ gbi nɛɛ nɔ. Kristo gbele lɛ sɛɛ aaafee afii 300, “beni hulu jamɔ he shi waa yɛ Roma lɛ ni ato Blonya shishi.”\nAnɔkwa Kristofoi jɛɔ suɔmɔ mli amɛkeɔ nii\n7 Kɛ́ wɔŋjalɔi nɛɛ miiye amɛgbii juji lɛ, amɛkeɔ amɛhe nii ni amɛyeɔ niyenii ni yɔɔ sokoo—ni nifeemɔi nɛɛ jeɔ kpo yɛ Blonyayeli mli ŋmɛnɛ. Shi nii ni akeɔ yɛ blema wɔŋjalɔi agbijurɔyeli nɛɛ kɛ Blonyayeli mli ŋmɛnɛ lɛ kɛ 2 Korintobii 9:7 lɛ kpãaa gbee, jɛmɛ kaneɔ akɛ: “Mɔ fɛɛ mɔ aha bɔ ni ekpɛ mli momo yɛ etsui mli, ni ekajɛ ŋkɔmɔyeli aloo fimɔ mli: ejaakɛ tsuijurɔnaa halɔ Nyɔŋmɔ sumɔɔ.” Anɔkwa Kristofoi jɛɔ amɛsuɔmɔ mli amɛkeɔ nii, amɛmɛɛɛ be pɔtɛɛ ko dani amɛke nii, ni kɛ́ amɛke nii lɛ amɛkpaaa gbɛ akɛ ato amɛ najiaŋ. (Luka 14:12-14; kanemɔ Bɔfoi lɛ Asaji 20:35) Kɛfata he lɛ, amɛyɛ miishɛɛ babaoo akɛ amɛye amɛhe kɛjɛ yeyeeye ni Blonyayeli haa afeɔ kɛ nyɔmɔ babaoo ni mɛi pii bɔɔ kɛ́ aaye Blonya lɛ he.—Mateo 11:28-30; Yohane 8:32.\n8. Ani ŋulamiaŋkwɛlɔi lɛ yake Yesu nii yɛ gbi ni afɔ lɛ lɛ nɔ? Tsɔɔmɔ mli.\n8 Shi mɛi komɛi baakɛɛ akɛ, ani ŋulamiaŋkwɛlɔi lɛ eyakeee Yesu nii yɛ gbi ni afɔ lɛ lɛ nɔ? Dabi. Nii ni amɛyake Yesu lɛ ji bulɛ kpo kɛkɛ ni amɛjie amɛtsɔɔ lɛ akɛ odehe, ni eji nii ni afɔɔ feemɔ yɛ maji ni abɔ amɛhe amaniɛ yɛ Biblia lɛ mli lɛ amli. (1 Maŋtsɛmɛi 10:1, 2, 10, 13; Mateo 2:2, 11) Yɛ anɔkwale mli lɛ, jeee gbi gbɛkɛ ni afɔ Yesu lɛ nɔ amɛyake lɛ nii lɛ. Beni amɛshɛ jɛmɛ lɛ no mli lɛ Yesu jeee gbekɛ ŋmɔŋ ni kã kooloi aniyeniianɔ mli, shi moŋ ená nyɔji saŋŋ, ni amɛyɛ shĩa ko mli.\nANI ESA AKƐ MIYE GBI JURƆ LƐ EKO?\nShishitoo mla: “Yehowa kɛɛ, nyɛjea amɛteŋ, ni nyɛtsea nyɛhe, ni nyɛkataa muji nɔ ko he, ni mahere nyɛ atuu.”—2 Korintobii 6:17.\nSaji ni obaanyɛ obi ohe yɛ gbijurɔyeli loo kusum ni ehe gbɛi waa lɛ he\nAni ená eshishifa kɛjɛ apasa jamɔ nifeemɔi loo apasa tsɔɔmɔi ní mumɔi atsɛmɔ fata he lɛ amli?—Yesaia 52:11; 1 Korintobii 4:6; 2 Korintobii 6:14-18; Kpojiemɔ 18:4.\nAni gbijurɔyeli lɛ kɛ woo loo anunyam haa adesa, gbɛjianɔtoo ko, loo maŋ okadi ko yɛ gbɛ ni esaaa nɔ?—Yeremia 17:5-7; Bɔfoi lɛ Asaji 10:25, 26; 1 Yohane 5:21.\nAni ehaa anaa akɛ maŋ ko loo weku ko mli bii hi fe mɛi krokomɛi?—Bɔfoi lɛ Asaji 10:34, 35; 17:26.\nAni ejieɔ “je nɛŋ mumɔ lɛ,” ni kɛ Nyɔŋmɔ mumɔ krɔŋkrɔŋ lɛ kpãaa gbee lɛ kpo?—1 Korintobii 2:12; Efesobii 2:2.\nAni mihe ni mikɛaawo mli lɛ baanyɛ ato mɔ ko pampi?—Romabii 14:21.\nKɛ́ mihala akɛ mikɛ mihe woŋ mli lɛ, te majɛ bulɛ mli magbála yiŋtoi ahewɔ ni mikɛ mihe wooo mli lɛ mli matsɔɔ mɛi krokomɛi maha tɛŋŋ?—Romabii 12:1, 2; Kolosebii 4:6.\nŊmalɛi ni nyiɛ sɛɛ nɛɛ baanyɛ aye abua ni aná hetoo aha sanebimɔi ni kɔɔ gbijurɔyelii ni ehe gbɛi waa lɛ ahe lɛ:\n‘Israelbii ni yeee anɔkwa lɛ kɛ amɛhe futu jeŋmaji lɛ, ni amɛkase amɛnifeemɔ nii lɛ.’—Lala 106:35.\n“Mɔ ni yeɔ nɔ ko bibioo mli anɔkwa lɛ, eyeɔ babaoo hu mli anɔkwa; ni mɔ ni yeee nɔ ko bibioo mli anɔkwa lɛ, eyeee babaoo hu mli anɔkwa.”—Luka 16:10.\n“Nyɛnyɛŋ Nuŋtsɔ lɛ okpɔlɔ lɛ nɔ nii kɛ daimonioi anɔ lɛ nɔ nii nyɛye shikome.”—1 Korintobii 10:21.\n“Efá ha wɔ akɛ wala be ni eho momo lɛ mli lɛ wɔtsu jeŋmajiaŋbii atsui naa nii lɛ, ni wɔba wɔjeŋ yɛ nyenyeŋtswibɔi, akɔnɔi, dãatɔɔi, shwɛmɔi, fufeemɔi kɛ wɔŋjamɔi ní ahiɔ lɛ amli.”—1 Petro 4:3.\nNƆ NI BIBLIA LƐ KƐƆ YƐ FƆMƆ GBII AHE\n9. Mɛni tee nɔ yɛ fɔmɔ gbijurɔyelii ni abɔ he amaniɛ yɛ Biblia lɛ mli lɛ ashishi?\n9 Eyɛ mli akɛ be fɛɛ be ni aaafɔ abifao ko lɛ anáa miishɛɛ babaoo moŋ, shi Biblia lɛ etsɔɔɔ akɛ Nyɔŋmɔ tsuji ye amɛfɔmɔ gbii. (Lala 127:3) Ani Biblia ŋmalɔi lɛ ahiɛ kpa nɔ? Dabi, ejaakɛ Biblia lɛ tsĩ fɔmɔ gbii srɔtoi enyɔ ni aye tã—Farao ni jɛ Mizraim lɛ nɔ̃ kɛ Herode Antipa nɔ̃ lɛ. (Kanemɔ 1 Mose 40:20-22; Marko 6:21-29) Shi awieee fɔmɔ gbii enyɔ nɛɛ ayeli he ekpakpa—titri lɛ Herode Antipa nɔ̃ lɛ, ejaakɛ afo Yohane Baptisilɔ lɛ yitso yɛ shishi.\n10, 11. Te mra be mli Kristofoi lɛ bu fɔmɔ gbii ayeli amɛha tɛŋŋ, ni mɛni hewɔ?\n10 Wolo ko (The World Book Encyclopedia) tsɔɔ mli akɛ “Mra be mli Kristofoi . . . lɛ bu fɔmɔ gbijurɔyeli akɛ eji wɔŋjalɔi akusum.” Ákɛ nɔkwɛmɔnɔ lɛ, blema Helabii lɛ he ye akɛ mɔ fɛɛ mɔ yɛ mumɔŋ bɔɔ nɔ ko ni buɔ ehe, ni mumɔŋ bɔɔ nɔ nɛɛ ye bua ni afɔ lɛ, ni no sɛɛ lɛ ekwɛɔ enɔ. Wolo ko ni wieɔ fɔmɔ gbii ahe (The Lore of Birthdays) lɛ kɛɛ akɛ mumɔŋ bɔɔ nɔ lɛ “kɛ nyɔŋmɔ ni akɛɛ lɛ efɔmɔ gbi nɔ afɔ nakai mɔ lɛ yɛ lɛ sharaa yɛ mumɔŋ.” Kɛjɛ blema beebe lɛ, fɔmɔ gbii kɛ ŋulamiiaŋkwɛmɔ yɛ tsakpãa ni mli wa.\n“GBIJURƆYELII” KƐ SATAN JAMƆ\nOti ko ni sa kadimɔ jogbaŋŋ ji akɛ yɛ jamɔ ni ji Satan jamɔ mli lɛ, fɔmɔgbi ji gbii lɛ ateŋ nɔ ni he hiaa fe fɛɛ. Mɛni hewɔ? Ejaakɛ Satan jamɔ mli bii heɔ yeɔ akɛ kɛ́ mɔ ko tsɛ ehe nyɔŋmɔ lɛ belɛ nyɔŋmɔ ji lɛ. No hewɔ lɛ, kɛ́ mɔ ko miiye efɔmɔgbi lɛ, no tsɔɔ akɛ eeye nyɔŋmɔ ko fɔmɔgbi. Eji anɔkwale akɛ, mɛi babaoo ekpɛlɛɛɛ ŋkomeŋfa susumɔ ni naa wa nɛɛ nɔ. Kɛlɛ, wolo ko ni wieɔ fɔmɔgbi he (The Lore of Birthdays) lɛ kɛɛ akɛ: “Gbijurɔyelii krokomɛi haa mɔ náa miishɛɛ, shi fɔmɔgbi yeli haa mɔ nuɔ he akɛ lɛ eyɔɔ ni ayɔɔ.”\nGbijurɔyelii krokomɛi ni Satan jamɔ mli bii buɔ akɛ ehe hiaa waa ji Walpurgis Night kɛ Halloween. Wiemɔ komekomei ashishitsɔɔmɔ wolo ko (Merriam-Webster’s Collegiate Dictionary) tsɔɔ akɛ Walpurgis Night ji “gbɛkɛ ni tsɔɔ May 1 hiɛ ni asusuɔ akɛ ayɛi filikiɔ kɛyakpeɔ yɛ he ko.”\n11 Jeee wɔŋjalɔi kɛ mumɔ fɔji anifeemɔi amli ní fɔmɔ gbii ayeli jɛ lɛ pɛ hewɔ ni Nyɔŋmɔ tsuji ni hi shi yɛ blema lɛ yeee lɛ, shi moŋ eeenyɛ efee akɛ amɛfee nakai yɛ shishitoo mlai komɛi hu ahewɔ. Mɛni hewɔ wɔkɛɔ nakai? Ejaakɛ amɛji hii kɛ yei ni baa amɛhe shi, ní amɛbuuu gbii ni akɛfɔ amɛ lɛ akɛ ehe miihia aahu akɛ esa akɛ aye amɛhe gbii juji. * (Mika 6:8; Luka 9:48) Yɛ no najiaŋ lɛ, amɛwo Yehowa hiɛ nyam ni amɛda lɛ shi yɛ wala ni jara wa ni ekɛduro amɛ lɛ hewɔ. *—Lala 8:4, 5; 36:10; Kpojiemɔ 4:11.\n12. Mɛɛ gbɛ nɔ wɔgbele gbi baanyɛ ahi fe wɔfɔmɔ gbi?\n12 Mɛi fɛɛ ni yeɔ anɔkwa kɛyashiɔ gbele mli lɛ yɛ Nyɔŋmɔ kaimɔ mli, ni bɔ fɛɛ bɔ ni fee lɛ abaatee amɛ shi. (Hiob 14:14, 15) Jajelɔ 7:1 lɛ kɛɔ akɛ: “Gbɛi kpakpa hi fe mu kpakpa, ni gbele gbi hi fe fɔmɔ gbi.” Anɔkwa ni wɔyeɔ Nyɔŋmɔ akɛ esɔɔlɔi lɛ haa wɔnáa “gbɛi kpakpa” yɛ ehiɛ. Nɔ ni sa kadimɔ ji akɛ, gbi jurɔ pɛ ni afã Kristofoi akɛ amɛye lɛ kɔɔɔ fɔmɔ he, shi moŋ ekɔɔ gbele—ni ji Yesu ní “gbɛi” ni fe fɛɛ ní efee lɛ nɔ abaatsɔ ahere wɔyiwala lɛ gbele lɛ he.—Luka 22:17-20; Hebribii 1:3, 4.\nEASTER—NYƆŊMƆ NI AKƐƐ EHAA AFƆƆ LƐ JAMƆ\n13, 14. Nɛgbɛ Easter mli nifeemɔi ni ehe gbɛi lɛ ná eshishifã kɛjɛ?\n13 Mɛi kɛɔ akɛ Easter ji Kristo shitee lɛ he gbijurɔyeli, shi yɛ anɔkwale mli lɛ ejɛ apasa jamɔ mli. Gbɛi Easter lɛ kɛ Eostre, loo Ostara ni ji blema Ŋleshibii lɛ anyɔŋmɔ yoo ni haa hulu teɔ shi ni haa nii kwɛ̃ɔ lɛ yɛ tsakpãa. Ni te fee tɛŋŋ ni akɛ wuɔwɔji kɛ kpɛŋkpɛlɛi bɔi nitsumɔ yɛ Easter mli lɛ? Wolo ko (Encyclopædia Britannica) tsɔɔ mli akɛ wuɔwɔji “feɔ wala hee kɛ gbohiiashitee he okadi kɛjɛ blema,” ni akɛ kpɛŋkpɛlɛ hu feɔ fɔmɔ he okadi kɛjɛ blema. No hewɔ lɛ, Easter ji fɔmɔ he kusum diɛŋtsɛ ni atsake hiɛ afee lɛ Kristo shitee lɛ he gbijurɔyeli. *\n14 Ani Yehowa baakpɛlɛ fɔmɔ he kusum ni yɔɔ nyaŋemɔ ni akɛyeɔ e-Bi lɛ shitee lɛ he gbi jurɔ lɛ nɔ? Dabi kwraa! (2 Korintobii 6:17, 18) Yɛ anɔkwale mli lɛ, Ŋmalɛi lɛ fãaa wɔ akɛ wɔye Yesu shitee lɛ he gbi jurɔ, ni asaŋ ewooo wɔ hewalɛ ni wɔfee nakai. No hewɔ lɛ, kɛ́ wɔye Easter ákɛ Yesu shitee lɛ he gbi jurɔ lɛ, etsɔɔ akɛ wɔyeee Yehowa anɔkwa kwraa.\nHALLOWEEN BƐ KRƆŊKRƆŊ\n15. Nɛgbɛ aná Halloween kɛjɛ, ni mɛni sa kadimɔ yɛ gbi ni akɛyeɔ gbi jurɔ nɛɛ he?\n15 Kɛ́ Halloween ni atsɛɔ lɛ hu akɛ Hetselɔi Fɛɛ Agbi lɛ shɛ lɛ, nɔ ni afɔɔ namɔ ji akɛ mɛi saa amɛhe tamɔ blɔfo ayɛi ni amɛwoɔ atadei ni yɔɔ gbeyeigbeyei ni amɛkɛ nibii krokomɛi ni yɔɔ gbeyei saa amɛhe—ni eji nifeemɔ ni Britain kɛ Ireland shikwɛ̃ɛbii lɛ je shishi. Kɛ́ eshwɛ fioo ni November 1 baashɛ ní nyɔɔŋtsere lɛ ye emuu lɛ, amɛyeɔ Samhain gbi jurɔ, eshishi ji “Latsaa Be Naagbee.” Amɛheɔ amɛyeɔ akɛ kɛ́ Samhain shɛ lɛ, ajieɔ afabaŋ ni yɔɔ adesai kɛ mumɔi aje lɛ teŋ lɛ, ni mumɔi kpakpai kɛ mumɔi fɔji fɛɛ baa shikpɔŋ lɛ nɔ. Amɛheɔ amɛyeɔ akɛ gbohii lɛ asusumai lɛ yaa amɛshĩai amli, ni wekui kɛ niyenii kɛ nu maa shi amɛhaa sisai ni baaba lɛ koni amɛkɛsa amɛhiɛ. No hewɔ lɛ, kɛ́ gbekɛbii saa amɛhe tamɔ sisai loo ayɛi ŋmɛnɛ, ni amɛtee mɛi ashĩai amli ni amɛyawo amɛhe gbeyei akɛ kɛ́ amɛhaaa amɛ nɔ ko lɛ amɛbaaye amɛ awui lɛ, amɛkɛ amɛhe miiwo Samhain kusumii amli ni amɛleee.\nKAABULE GBI NI OKƐBOTEƆ GBALASHIHILƐ MLI LƐ\n16, 17. (a) Mɛni hewɔ esa akɛ Kristofonyo nuu kɛ yoo ni miisumɔ ni amɛbote gbalashihilɛ mli lɛ kɛ Biblia mli shishitoo mlai apɛi yookpeemɔ he nifeemɔi ni yaa nɔ yɛ heni amɛyɔɔ lɛ mli lɛ? (b) Mɛni esa akɛ Kristofoi asusu he yɛ nifeemɔi tamɔ omɔ ni ashwãa loo nifeemɔi krokomɛi ni tamɔ no lɛ gbɛfaŋ?\n16 Eshwɛ fioo ni “anuŋ ayemforowu kɛ ayemforo gbee kwraa dɔŋŋ yɛ omli [Babilon Kpeteŋkpele].” (Kpojiemɔ 18:23) Mɛni hewɔ? Yiŋtoo kome hewɔ ji akɛ ekunyaayeli nifeemɔi lɛ baanyɛ abule gbalashihilɛ ni nuu ko kɛ yoo ko boteɔ mli lɛ kɛjɛ yookpeemɔ gbi lɛ nɔ nɔŋŋ.—Marko 10:6-9.\n17 Maŋ fɛɛ maŋ kɛ ekusum. Kusumii komɛi ni asusuɔ akɛ naagba bɛ he lɛ baanyɛ afee nɔ ni ná eshishifã kɛjɛ Babilon nifeemɔi ni asusuɔ akɛ ehaa nuu kɛ yoo ni miibote gbalashihilɛ mli lɛ loo mɛi ni eba jɛmɛ lɛ ‘shade kpakpa’ lɛ mli. (Yesaia 65:11) Kusum nɛɛ eko ji omɔ kɛ ehenɔi ni ashwãa. Eeenyɛ efee akɛ nifeemɔ nɛɛ ná eshishifã kɛjɛ hemɔkɛyeli ni ahiɛ akɛ mumɔi fɔji lɛ nyaa niyenii he, ni no haaa amɛye ayemforo lɛ kɛ ewu lɛ awui lɛ mli. Kɛfata he lɛ, asusuɔ akɛ omɔ ji fɔmɔ, miishɛɛ, kɛ wala sɛɛtsɛlɛ he okadi kɛjɛ blema. Ŋwanejee ko bɛ he akɛ mɛi fɛɛ ni miisumɔ ni amɛhi Nyɔŋmɔ suɔmɔ lɛ mli lɛ baatsi amɛhe kɛjɛ kusumii gbohii nɛɛ ahe.—Kanemɔ 2 Korintobii 6:14-18.\n18. Mɛɛ Biblia mli shishitoo mlai esa akɛ ekudɔ mɛi ni miito gbɛjianɔ koni amɛbote gbalashihilɛ mli lɛ kɛ mɛi ni amɛbaafɔ̃ amɛ nine lɛ?\n18 Yehowa tsuji hu tsiɔ amɛhe kɛjɛɔ je lɛŋ nifeemɔi ni ekolɛ ehaŋ bulɛ ni sa Kristofoi aba yookpeemɔ kɛ yookpeemɔ henaabuamɔi ahe loo nɔ ni baanyɛ agba mɛi krokomɛi ahenilee naa lɛ he. Ákɛ nɔkwɛmɔnɔ lɛ, amɛkɛ fɛoyeli wiemɔi ni yeɔ mɔ awui loo bɔlɛnamɔ he fɛoyeli wiemɔi, kɛ wiemɔi ni baanyɛ ewo mɛi ni boteɔ gbalashihilɛ lɛ mli lɛ kɛ mɛi krokomɛi hiɛgbele lɛ tsuuu nii. (Abɛi 26:18, 19; Luka 6:31; 10:27) Agbɛnɛ hu amɛfeee yookpeemɔ henaabuamɔi ni yɔɔ sokoo ni etsɔɔɔ pɛpɛɛpɛŋmɛɛ, shi moŋ etsɔɔ “shihilɛ lɛ mli hewoo” loo agboi anifeemɔ lɛ. (1 Yohane 2:16) Kɛ́ ooto gbɛjianɔ ni obote gbalashihilɛ mli lɛ, ohiɛ akakpa nɔ kɔkɔɔkɔ akɛ Yehowa miisumɔ ni nakai gbi krɛdɛɛ lɛ afee nɔ ni be fɛɛ be ni obaakai lɛ obaaná miishɛɛ, shi jeee nɔ ni baaha oshwa ohe. *\nGLASE NI AWOƆ NƆ KƐYAA ŊWƐI —ANI EJI JAMƆ NIFEEMƆ?\n19, 20. Mɛni wolo ko wie yɛ he ni dãa kɛ glase ni awoɔ nɔ kɛyaa ŋwɛi lɛ ná eshishifã kɛjɛ lɛ he, ni mɛni hewɔ Kristofoi kɛ amɛhe wooo nifeemɔ nɛɛ mli lɛ?\n19 Glase ni awoɔ nɔ kɛyaa ŋwɛi lɛ ji nifeemɔ ko ni afɔɔ namɔ yɛ yookpeemɔi kɛ henaabuamɔi krokomɛi ashishi. Wolo ko ni wieɔ dãa kɛ kusum he (International Handbook on Alcohol and Culture) ni je kpo yɛ afi 1995 lɛ wie akɛ: “Eeenyɛ efee akɛ dãa kɛ glase ni awoɔ nɔ kɛyaa ŋwɛi lɛ jɛ blema kusum ni kɛ́ aafee lɛ akɛ nu ko ni abuɔ akɛ eyɛ krɔŋkrɔŋ yeɔ ŋkpai . . . kɛbaa nyɔŋmɔi lɛ adɛŋ jɔɔmɔi lɛ amli, ni wiemɔi tamɔ ‘ŋɔɔ wala!’ loo ‘omanye abla wɔ!’ lɛ muaa amɛnibimɔ lɛ naa.”\n20 Eji anɔkwale akɛ mɛi babaoo susuuu akɛ dãa kɛ glase ni awoɔ nɔ kɛyaa ŋwɛi lɛ ji jamɔ nifeemɔ loo hemɔkɛyeli gbonyo. Shi fɛɛ sɛɛ lɛ, abaanyɛ abu glase ni awoɔ nɔ kɛyaa ŋwɛi lɛ akɛ aabi “ŋwɛi”—bɔɔ nɔ ko ni yɔɔ hewalɛ fe adesai lɛ—dɛŋ jɔɔmɔ yɛ gbɛ ni kɛ Ŋmalɛ lɛ kpãaa gbee nɔ.—Yohane 14:6; 16:23. *\n“NYƐ MƐI NI NYƐSUMƆƆ YEHOWA LƐ, NYƐNYƐ̃A EFƆŊ”\n21. Mɛɛ gbijurɔyelii eyɛ mli akɛ ekɛ jamɔ bɛ tsakpãa moŋ shi esa akɛ Kristofoi akwa, ni mɛni hewɔ?\n21 Je lɛ jeŋba ní miiya nɔ eekpɔtɔ ŋmɛnɛ—ni Babilon Kpeteŋkpele lɛ woɔ he hewalɛ yɛ gbɛ ni yɔɔ tɛ̃ɛ loo gbɛ ni bɛ tɛ̃ɛ nɔ—lɛ jeɔ kpo yɛ joi ni ajoɔ kɛnyiɛɔ gbɛjegbɛi anɔ loo Mardi Gras ni maji komɛi toɔ he gbɛjianɔ daa afi lɛ mli, ní joi ni teɔ bɔlɛnamɔ akɔnɔi ashi lɛ hu fata he, ni bei pii po lɛ akɛwoɔ hii kɛ hii kɛ yei kɛ yei ni kɛ amɛhe hiɔ shi lɛ he hewalɛ. Ani ebaafee nɔ ni sa akɛ ‘mɔ ko ni sumɔɔ Yehowa’ baaya he ni afeɔ yɛ lɛ loo ekwɛ nifeemɔ nɛɛ? Ani no feemɔ baatsɔɔ akɛ enyɛ̃ɔ efɔŋ lɛɛlɛŋ? (Lala 1:1, 2; 97:10) Kwɛ bɔ ni ebaafee nɔ ni hi jogbaŋŋ moŋ akɛ eeekase lalatsɛ lɛ, mɔ ni sɔle akɛ: “Jiemɔ mihiɛ kɛjɛ yaka nii akwɛmɔ nɔ”!—Lala 119:37.\n22. Mɛɛ be mli Kristofonyo ko baanyɛ ejɛ ehenilee mli ekpɛ eyiŋ akɛ ekɛ ehe baawo gbijurɔyeli ko mli loo ekɛ ehe woŋ mli?\n22 Kɛ́ aaye je lɛŋ gbijuji lɛ, esa akɛ Kristofoi akwɛ jogbaŋŋ koni amɛnifeemɔi akaha mɛi krokomɛi miimu sane naa akɛ amɛkɛ amɛhe miiwo mli. Paulo ŋma akɛ: “Kɛ́ nii nyɛyeɔ jio, nii nyɛnuɔ jio, aloo nɔ kroko ni nyɛfeɔ jio, nyɛfea fɛɛ nyɛkɛwoa Nyɔŋmɔ hiɛ nyam.” (1 Korintobii 10:31; kwɛmɔ akrabatsa ni yitso ji “ Bɔ ni Ooofee Okpɛ Yiŋ Kpakpa,” lɛ.) Yɛ gbɛ kroko nɔ lɛ, kɛ́ ekã shi faŋŋ akɛ kusum ko loo gbijurɔyeli ko kɛ apasa jamɔ, maŋkwramɔ loo maŋhedɔɔ nifeemɔ bɛ tsakpãa, ni eteee shi ewooo Biblia mli shishitoo mlai lɛ, no lɛ Kristofonyo fɛɛ Kristofonyo baanyɛ akpɛ eyiŋ akɛ ekɛ ehe baawo mli loo ekɛ ehe woŋ mli. Nakai beaŋ nɔ lɛ, esa akɛ esusu mɛi krokomɛi asusumɔi ahe koni ekatɔ̃tɔ̃ amɛnane.\nOKƐ OWIEMƆ KƐ ONIFEEMƆ AWO NYƆŊMƆ HIƐ NYAM\n23, 24. Mɛɛ gbɛ nɔ wɔbaanyɛ wɔtsɔ wɔye Yehowa jalɛ shishitoo mlai lɛ ahe odase ni mɔɔ shi?\n23 Mɛi babaoo buɔ gbii ni akɛyeɔ gbijuji ni ehe gbɛi lɛ akɛ bei ni wekui kɛ nanemɛi kɛbuaa amɛhe naa. No hewɔ lɛ kɛ́ mɔ ko wie yɛ gbɛ ni ejaaa nɔ akɛ Ŋmalɛ naa shidaamɔ ni wɔkɔ lɛ etsɔɔɔ suɔmɔ loo enaa wa tsɔ lɛ, wɔbaanyɛ wɔjɛ mlihilɛ mli wɔgbála mli wɔha lɛ akɛ Yehowa Odasefoi ahiɛ sɔɔ wekui kɛ nanemɛi ahenaabuamɔi ni tɔmɔ ko bɛ he lɛ. (Abɛi 11:25; Jajelɔ 3:12, 13; 2 Korintobii 9:7) Wɔkɛ wɔsuɔlɔi feɔ ekome kɛnáa miishɛɛ yɛ afi lɛ mli fɛɛ, shi suɔmɔ ni wɔyɔɔ kɛha Nyɔŋmɔ kɛ ejalɛ shishitoo mlai lɛ hewɔ lɛ, wɔsumɔɔɔ ni wɔkɛ kusumii ni enyaaa he lɛ buleɔ wɔhenaabuamɔi ni yɔɔ miishɛɛ lɛ.—Kwɛmɔ akrabatsa ni yitso ji “ Anɔkwa Jamɔ Kɛ Miishɛɛ Kpele Baa,” lɛ.\nANƆKWA JAMƆ KƐ MIISHƐƐ KPELE BAA\nYehowa ji ‘miishɛɛ Nyɔŋmɔ,’ ni esumɔɔ ni esɔɔlɔi aná miishɛɛ. (1 Timoteo 1:11) Anaa enɛ yɛ ŋmalɛi ni nyiɛ sɛɛ nɛɛ amli:\n“Mɔ ni tsui enyɔ emli lɛ, daa nɛɛ eeye gbi jurɔ.”—Abɛi 15:15.\n“Miyoo akɛ nɔ ko nɔ ko bɛ ni hi ha amɛ fe nɔ ni amɛmii aaashɛ amɛhe ni amɛaafee ekpakpa yɛ amɛwala be lɛ mli. Ni asaŋ miyoo akɛ, kɛ́ gbɔmɔ fɛɛ gbɔmɔ aaaye ni enu, ni eye nii kpakpai amli ŋɔɔmɔ yɛ edeŋmegbomɔ fɛɛ mli lɛ, Nyɔŋmɔ nikeenii ni.”—Jajelɔ 3:12, 13.\n“Shi ablade [loo ejurɔfeelɔ] lɛ abladei anii [loo ejurɔfeemɔi] ahe ejwɛŋɔ, ni abladei anii [loo ejurɔfeemɔi] ahe hu ekãa.”—Yesaia 32:8.\n“Nyɛbaa miŋɔɔ, nyɛ mɛi fɛɛ ni etɔ nyɛ ni nyɛjatsui fe nyɛ lɛ, ni [mi Yesu] maha nyɛ hejɔɔmɔ. . . . Ejaakɛ mipã lɛ teremɔ waaa, ni mijatsu lɛ etsiii.”—Mateo 11:28, 30.\n“Nyɛaale anɔkwale lɛ, ni anɔkwale lɛ aaaha nyɛye nyɛhe.”—Yohane 8:32.\n“Mɔ fɛɛ mɔ aha bɔ ni ekpɛ mli momo yɛ etsui mli, ni ekajɛ ŋkɔmɔyeli aloo fimɔ mli: ejaakɛ tsuijurɔnaa halɔ Nyɔŋmɔ sumɔɔ.”—2 Korintobii 9:7.\n“Mumɔ lɛ yibii ji suɔmɔ, miishɛɛ, hejɔlɛ, . . . mlihilɛ, ejurɔfeemɔ.”—Galatabii 5:22.\n“La lɛ yibii ji mlihilɛ kɛ jalɛ kɛ anɔkwale fɛɛ.”—Efesobii 5:9.\n24 Odasefoi komɛi kɛ otii ni yɔɔ Mɛni Biblia lɛ Tsɔɔ Diɛŋtsɛ? wolo lɛ yitso 16 lɛ mli lɛ etsu nii kɛha mɛi ni kɛ tsui kpakpa biɔ amɛ saji lɛ hetoo ni haa mɔ tsui nyɔɔ emli. * Kaimɔ akɛ oti ni ma wɔhiɛ lɛ ji ni wɔha mɛi ale anɔkwale lɛ, shi jeee ni wɔha amɛna akɛ amɛsane ejaaa. No hewɔ lɛ, jiemɔ bulɛ kpo, too otsui shi, ni ‘ha owiemɔ he aba nyam daa, ni ŋoo ahi mli.’—Kolosebii 4:6.\n25, 26. Mɛɛ gbɛ nɔ fɔlɔi baanyɛ atsɔ aye abua amɛbii lɛ ni suɔmɔ ni amɛyɔɔ kɛha Yehowa kɛ emli hemɔkɛyeli ni amɛyɔɔ lɛ mli awa?\n25 Ákɛ Yehowa tsuji lɛ, atsɔse wɔ jogbaŋŋ. Wɔle nɔ hewɔ ni wɔheɔ nibii komɛi wɔyeɔ ni wɔkɛ wɔhe woɔ mli lɛ, kɛ nɔ hewɔ ni wɔtsiɔ wɔhe yɛ nibii komɛi ahe lɛ. (Hebribii 5:14) No hewɔ lɛ fɔlɔi, nyɛtsɔa nyɛbii lɛ ni amɛkɛ Biblia mli shishitoo mlai lɛ asusu nii ahe. Kɛ́ nyɛfee nakai lɛ, etswaa nyɛbii lɛ ahemɔkɛyeli emaa shi, eyeɔ ebuaa amɛ ni amɛkɛ Ŋmalɛ lɛ haa mɛi ni biɔ amɛhemɔkɛyeli lɛ he sane lɛ hetoo, ni ehaa amɛnuɔ he akɛ Yehowa sumɔɔ amɛ.—Yesaia 48:17, 18; 1 Petro 3:15.\n26 Jeee gbijurɔyelii ni kɛ ŋmalɛ kpãaa gbee lɛ pɛ mɛi fɛɛ ni jáa Nyɔŋmɔ yɛ “mumɔ kɛ anɔkwale mli” lɛ kpoɔ, shi moŋ amɛbɔɔ mɔdɛŋ koni amɛye anɔkwa yɛ shihilɛi fɛɛ mli. Ŋmɛnɛ lɛ, mɛi babaoo susuɔ akɛ sɛɛnamɔ bɛ he akɛ aaaye anɔkwa. Shi taakɛ wɔbaana yɛ yitso ni nyiɛ sɛɛ lɛ mli lɛ, Nyɔŋmɔ gbɛ̀i anɔ bɛ.\n^ kk. 3 Kwɛmɔ akrabatsa ni yitso ji “ Ani Esa akɛ Miye Gbi Jurɔ lɛ Eko?” lɛ. Atsĩ gbijurɔyelii srɔtoi atã yɛ Watch Tower Publications Index ni Yehowa Odasefoi fee lɛ mli.\n^ kk. 5 Yɛ Biblia mli be akɔntaabuu kɛ je lɛŋ yinɔsaji kɛ gbeekpamɔ naa lɛ, eeenyɛ efee akɛ afɔ Yesu yɛ afi 2 D.Ŋ.B., yɛ Yudafoi anyɔɔŋ ni ji Ethanim ni gbeɔ September kɛ October yɛ wɔŋmɛnɛŋmɛnɛ beaŋ kalanda nɔ lɛ nɔ.—Kwɛmɔ Insight on the Scriptures, Kpo 2, baafa 56-57 ni Yehowa Odasefoi fee lɛ mli.\n^ kk. 11 Kwɛmɔ akrabatsa ni ji “ Gbijurɔyelii kɛ Satan Jamɔ,” lɛ.\n^ kk. 11 Awo akpɔ yɛ Mla kpaŋmɔ lɛ mli akɛ kɛ́ yoo ko fɔ lɛ, esa akɛ eshã esha he afɔle eha Nyɔŋmɔ. (3 Mose 12:1-8) Akɛni mla naa taomɔ nii nɛɛ kaiɔ Israelbii lɛ waa akɛ bii náa esha kɛjɛɔ amɛfɔlɔi aŋɔɔ hewɔ lɛ, eha amɛná jwɛŋmɔ ni ŋmɛɔ pɛpɛɛpɛ yɛ bifɔmɔ he, ni ekolɛ ehaaa amɛkɛ amɛhe awo fɔmɔ gbijurɔyeli ni ji wɔŋjalɔi anifeemɔ lɛ mli.—Lala 51:7.\n^ kk. 13 Easter kɛ Foinikebii anyɔŋmɔ yoo, Astarte ni amɛkɛɛ ehaa afɔɔ ni kadimɔnii ji wuɔwɔlɔ kɛ kpɛŋkpɛlɛ lɛ jamɔ hu yɛ tsakpãa. Afee Astarte he amagai srɔtoi akɛ eyɛ yoo fɔmɔ nii agbo, loo kpɛŋkpɛlɛ yɛ emasɛi ni wuɔwɔlɔ yɛ edɛŋ.\n^ kk. 18 Kwɛmɔ nikasemɔi etɛ ni kɔɔ yookpeemɔ kɛ henaabuamɔ he, ni je kpo yɛ October 15, 2006 Buu-Mɔɔ lɛ baafa 18-31 lɛ.\n^ kk. 20 Kwɛmɔ February 15 2007, Buu-Mɔɔ lɛ baafa 30-31 lɛ.\n^ kk. 24 Yehowa Odasefoi ni fee.\nBƆ NI OOOFEE OKPƐ YIŊ KPAKPA\nBei komɛi lɛ, shihilɛi komɛi baanyɛ aka suɔmɔ ni wɔyɔɔ kɛha Yehowa lɛ kɛ bɔ ni wɔnuɔ Biblia mli shishitoo mlai ashishi wɔhaa lɛ. Ákɛ nɔkwɛmɔnɔ lɛ, ekolɛ Kristofonyo ko hefatalɔ ni heee yeee lɛ baafɔ lɛ nine koni ekɛ ewekumɛi afee ekome kɛha niyeli yɛ gbi ko ni je lɛ kɛyeɔ gbi jurɔ lɛ nɔ. Ekolɛ Kristofoi komɛi baajɛ henilee kpakpa mli amɛkpɛlɛ nɔ; shi ekolɛ mɛi krokomɛi ekpɛlɛŋ nɔ. Kɛ́ Kristofonyo ko kpɛlɛ ninefɔɔ ni tamɔ nɛkɛ nɔ lɛ, esa akɛ enifeemɔi atsɔɔ faŋŋ akɛ eyeee gbijurɔ lɛ eko, shi moŋ ebasara amɛ kɛha niyeli kɛkɛ.\nEbaafee nɔ ni nilee yɔɔ mli akɛ Kristofonyo ko aaatsɔ hiɛ ekɛ bulɛ atsɔɔ ehefatalɔ lɛ bɔ ni ehe ni ekɛ woŋ gbijurɔyeli lɛ nifeemɔi lɛ amli akɛni eji Odasefonyo hewɔ lɛ baanyɛ afite ewekumɛi lɛ amiishɛɛ lɛ mli. Ekolɛ hefatalɔ ni heee yeee lɛ baakpɛ eyiŋ akɛ amɛyasara ewekumɛi lɛ be kroko.—1 Petro 3:15.\nShi kɛ́ yɛ niiamlitsɔɔmɔ ni ŋa ni ji Kristofonyo lɛ kɛha lɛ fɛɛ sɛɛ lɛ, ewu lɛ ma nɔ mi doo akɛ ekɛ lɛ aya hu? Ekolɛ yoo lɛ baamu sane naa akɛ nuu lɛ ji weku yitso, ni eji esɔ̃ akɛ eha eweku lɛ niyenii. (Kolosebii 3:18) Yɛ shihilɛ nɛɛ mli lɛ, niyenii ni nuu lɛ haa amɛ nakai gbi lɛ ji nɔ ni yɔɔ ewekumɛi lɛ ashĩa lɛ. Ekolɛ yoo lɛ baanyɛ po eye amɛ odase jogbaŋŋ yɛ henaabuamɔ lɛ shishi. Niyenii ni ayeɔ yɛ gbi ni je lɛ kɛyeɔ gbi jurɔ nɔ lɛ etsɔɔɔ akɛ abule niyenii lɛ. (1 Korintobii 8:8) Kristofonyo ko baanyɛ abu akɛ eji niyenii ko kɛkɛ, ni ekɛ ehe woŋ gbijurɔyeli lɛ he ŋamɔi, lalai, dãa kɛ glase nɔ ni awoɔ kɛyaa ŋwɛi, kɛ ekrokomɛi lɛ amli.\nOti kroko ni esa akɛ esusu he ji hewalɛ ni henaabuamɔ ni tamɔ nɛkɛ shishi ni eeeya lɛ baanyɛ aná yɛ mɛi krokomɛi anɔ lɛ. Esa akɛ ŋa ni ji Kristofonyo lɛ asusu bɔ ni ewekumɛi ni jeee Odasefoi lɛ aŋɔɔ ni eeeya kɛha niyeli yɛ gbi ni akɛyeɔ je lɛ gbi jurɔ ko nɔ lɛ baanyɛ atɔtɔ mɛi krokomɛi anaji kɛ́ amɛná amɛle lɛ he.—1 Korintobii 8:9; 10:23, 24.\nKɛfata he lɛ, ani wekumɛi lɛ baanyɛ ŋa ni ji Kristofonyo lɛ nɔ ni ekɛ ehe awo mli? Shwelɛ ni mɔ yɔɔ akɛ efeŋ nɔ ko ni baafite mɛi amiishɛɛ lɛ baanyɛ aha ekɛ ehe awo mli! No hewɔ lɛ ebaafee nɔ ni hi akɛ ŋa ni ji Kristofonyo lɛ aaatsɔ hiɛ esusu otii nɛɛ fɛɛ he jogbaŋŋ ni ebo nɔ ni ehenilee hu kɛɔ lɛ lɛ toi.—Bɔfoi lɛ Asaji 24:16.\nAni Esa akɛ Mahe Shika ni Minitsumɔtsɛ lɛ Kɛkeɔ Mi yɛ Blonya Beaŋ Lɛ?\nEkolɛ Kristofonyo ko nitsumɔtsɛ baake lɛ nɔ ko loo ekɛ shika ko baafata enyɔmɔwoo lɛ he yɛ Blonya beaŋ. Ani esa akɛ Kristofonyo lɛ akpoo enɛ? Jeee doo akɛ ekpoo. Ekolɛ nitsumɔtsɛ lɛ po susuuu akɛ kɛ́ ekpɛlɛ nɔ lɛ no tsɔɔ akɛ eeye Blonya. Ekolɛ nitsumɔtsɛ lɛ miike nitsulɔi lɛ fɛɛ shika ni ená yɛ enitsumɔ lɛ mli lɛ eko. Aloo ekolɛ ekɛ nikeenii lɛ miijie hiɛsɔɔ kpo eetsɔɔ amɛ yɛ nitsumɔ ni amɛtsu yɛ afi muu lɛ fɛɛ mli lɛ hewɔ, ni ekɛmiiwo amɛ hewalɛ koni amɛya nɔ amɛtsu nii waa. Ekolɛ nitsumɔtsɛ lɛ miike nitsulɔi lɛ fɛɛ anii—Yudafoi, Muslimbii, loo mɛi krokomɛi—kɛ́ amɛyeɔ Blonya jio amɛyeee Blonya jio. No hewɔ lɛ be ni akɛ nikeenii ko haa loo gbijurɔyeli gbɛi ni kã nikeenii lɛ nɔ lɛ etsɔɔɔ doo akɛ esaaa akɛ Yehowa Odasefoi heɔ.\nKɛ́ akɛ nikeenii lɛ ha yɛ jamɔŋ gbijurɔyeli ko po hewɔ lɛ, no etsɔɔɔ akɛ mɔ ni kpɛlɛɔ nɔ lɛ kɛ nikelɔ lɛ hiɛ jamɔŋ susumɔ kome. Ekolɛ naanyo nitsulɔ ko loo wekunyo ko baakɛɛ Odasefonyo ko akɛ, “Mile akɛ oyeee gbi jurɔ nɛɛ eko, shi miisumɔ ni mikɛ nikeenii nɛɛ ake bo.” Kɛ́ Kristofonyo lɛ henilee baaŋmɛ lɛ gbɛ lɛ, ebaanyɛ ehe nikeenii lɛ ni eda mɔ lɛ shi, ní etsiii gbijurɔyeli lɛ tã. (Bɔfoi lɛ Asaji 23:1) Kristofonyo lɛ baanyɛ ajɛ bulɛ mli egbála eshidaamɔ lɛ mli eha mɔ lɛ yɛ be ni sa mli.\nShi kɛ́ mɔ ni kɛ nikeenii lɛ haa lɛ miitao ekwɛ akɛ Kristofonyo lɛ hemɔkɛyeli mli wa loo ebaaŋmɛɛ saji ahe kɛsaa yɛ heloonaa nibii ahewɔŋ hu? No lɛ esa jogbaŋŋ akɛ akpoo nikeenii lɛ. Yɛ anɔkwale mli lɛ, wɔmiisumɔ ni wɔtuu wɔhe kwraa wɔha Yehowa Nyɔŋmɔ.—Mateo 4:8-10.


Ngewɔ Layia Lelei Kakei Nasia Ma Ta Kɛnyɛyia Gboto Le Na\nKlistimabla ti Hindeisia kɛ Ngewɔ Layia Lelei–Kaa Bukui | Lugbu Yawui 2018\nKOHU GAA Abbey Abua Abui Acholi Afrikaans Aja Albanian Altai Alur Amharic Arabic Armenian Assamese Ateso Attié Aukan Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bissau Guinean Creole Boulou Brazilian Sign Language Bulgarian Bété Cambodian Catalan Cebuano Changana (Mozambique) Chavacano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuukese Chuvash Cibemba Cinamwanga Cinyanja Croatian Czech Damara Dangme Danish Dayak Ngaju Digor Douala Drehu Dutch Edo Efik English Esan Estonian Ewe Faroese Fijian Finnish Fon French Ga Galician Garifuna Georgian German Gokana Greek Greenlandic Guarani Gujarati Gun Guéré Haitian Creole Hausa Hebrew Herero Hiligaynon Hindi Hiri Motu Hmong (White) Huastec (San Luis Potosi) Hungarian Iban Ibanag Ibinda Icelandic Igbo Igede Iloko Indonesian Isoko Italian Japanese Javanese Jula Kabiye Kabuverdianu Kachin Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Konkani (Roman) Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Laotian Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mingrelian Miskito Mixe Mixtec (Guerrero) Mizo Mongolian Moore Motu Myanmar Mɛnde Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Norwegian Nyaneka Nyungwe Nzema Odia Okpe Oromo Ossetian Otetela Otomi (Mezquital Valley) Pangasinan Papiamento (Curaçao) Persian Pidgin (West Africa) Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarotongan Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Runyankore Russian Rutoro Samoan Sangir Sango Saramaccan Sena Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin South African Sign Language Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tandroy Tankarana Tarahumara Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Valencian Venda Venezuelan Sign Language Vezo Vietnamese Wallisian Waray-Waray Wayuunaiki Welsh Wolaita Xhosa Yacouba Yoruba Zande Zapotec (Isthmus) Zapotec (Lachiguiri) Zulu\nNunga gbotoma ta gohunɛ lɔ wa ngowi yekpi ma mua nde ti ma ji ta humɛi ti nda gɛnyɛyiei hu. A wue lɔ kɛ na va mia Jɛhova hugbatɛ wueni Pɛtikɔsi vui na ma 33 C.E., kɔ nasia “hɛmadihoubla a tie, ti gbuani kɛnyɛi gbi . . . hu ngelebu,” ti ngowi yekpe humɛi ti “nda gɛnyɛyiɛi hu,” sia bɛ a wue lɔ kɛ tia bɛ ti yɛɛ a Hiiblu ɔɔ Giiliki yiei le. (ToW 2:5, 8) Kakei nasia ta kɛnyɛyia gboto le na ha, jamaa nasia ta komɛ hou kɛnyɛyia ngila ngila hu ta Ngewɔ layiei le lɔ ye kakei nasia ma. Ngewɔ layia leblei nasia ti ye jamaa nasia nyikɔ hu, ta ye yenge a ngooyia kɔ ti Ngewɔ layiei le a pili na nunga tɛɛ gbaha a ti lɔ la ɔɔ wolo la ti ma?\nA nguhitɛ wue (Sal 15:22): Kungɔ Ngewɔ layia le hinda mahugbeblei nasia ti ye jamaa nasia hu, ti yɛpɛ kɔlongɔ pili na ma mahoungɔ ti Ngewɔ layiei le la ye tatei nasia hu. Jamaa lɛnga ta lo lɔ jamaa yekeisia ti windɛ pɛɛ nasia mahu nahi ye nunga ta kɛnyɛyiei na le tia ta komi hou hu. Kɛɛ na hu gbi, ina ti tɔnga kɛ tɛɛ gu taa fo ye nungei nasia kpɛlɛ ma, kɛnga tɛɛ lo wu windɛ pɛɛ gbi mahu, kɛɛ ta lo lɔ wu pie ti kɔɔ ina wu bɛilɔ numu ma a kɛnyɛyiei na le tia ta komi hou hu tao ngi gohunɛingɔ ngowi yekpi ma. (od-E kɔl. 93, njw. 37) Ɔɔ kɛnga ta jamaa yekanga mamɔlilɔ gbɔ va ti ma kɔ ti nungei nasia gɔkoi ta kɛnyɛyiei na le tia ta komi hou hu tao ti ti adɛsisia ve ti wɛ. (km-E 7/12 kɔl. 5, kɛ ye bɔsi) A nda nɛmahu kɛ pɛɛ la lɛnga, nunga ta yɛɛ na ta kɛnyɛyia ngila ngila le. Mahoungɔ hugbatɛ gbi yaa wuema, i yɛ loni lengahu a sawei nasia ti ye ndɔɛ hu.\nA yenge a ngooyia (Ɛfɛ 4:16): Jia a na gbi Ngewɔ layia le hinda mahugbemui a nde bi ma. Bia Baibu gaa wuema a numu nahi kɛnyɛyiei na a nde vui wa, ta yana wua yɛ ndema wu jamaa hu? A wue lɔ lɔɔ kɛ ye numui na a lɛ lɔ gulɔma fulo fulo ina bi pie lɔ numui na jamaa na hu ta ngi gɛnyɛyiei le na, i ngi gaa a Baibui.\nMagbatei wue (Sal 15:28; 16:1): Bi numu mainga nahi a kɛnyɛyia yeka le, lapi kɔ bi ngowi yekpi le ngi ma. Ba bi magbatɛ lɔ a ji ba gii a kɛnyɛyiei nasia nunga ta nde mia wua Ngewɔ layiei le na, tao bi Baibui, bukuisia, kɛ viduisia daulodi ye kɛnyɛyiei nasia hu. Ba JW Language app yayenge lɔ kɔ bi gaa a fami wue la kɛnyɛyiei lɛnga hu.\nLugbu Yawui 5-11\nNAFEI NASIA MUA GU MA NGEWƆ LAYIEI HU “Bi Longɔe A Nge I Lewe Jisia Ma?”\nLugbu Yawui 12-18\nNAFEI NASIA MUA GU MA NGEWƆ LAYIEI HU Mbawo Yafei Yeilɔ Klisimabla Ma\nKLISIMABLA TI HINDEISIA Ngewɔ Layia Lelei Kakei Nasia Ma Ta Kɛnyɛyia Gboto Le Na\nLugbu Yawui 19-25\nNAFEI NASIA MUA GU MA NGEWƆ LAYIEI HU Ti Lɛilɔ Gulɔma a Ngewɔ Layiei Le La a Ndiiloo\nKLISIMABLA TI HINDEISIA Nafei Nasia ti Gbuanga Kati Yayengelei hu Ngewɔ Layiei Le Va\nLugbu Yawui 26–Pundui 2\nNAFEI NASIA MUA GU MA NGEWƆ LAYIEI HU Hindanga Ti Wueilɔ Na Klisimabla Ti Lanayei Hugɔni\nKLISIMABLA TI HINDEISIA Na Mu Yeya Fe Va Jɛhova Wɛ\nText Pii gbotongɔ ba gu bi bukui kɛ haiŋ yepekeisia dauŋlodi KLISIMABLA TI HINDEISIA KƐ NGEWƆ LAYIA LELEI–KAA BUKUI Lugbu Yawui 2018\nLugbu Yawui 2018\nKLISIMABLA TI HINDEISIA KƐ NGEWƆ LAYIA LELEI–KAA BUKUI Lugbu Yawui 2018


Yehowa Egbele Mihiŋmɛi\nBuu-Mɔɔ | July 2012\nKANEMƆ YƐ Amharic Blɔfo Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Denmark Dutch Ga Georgia Germany Hiligaynon Hungary Igbo Italia Korea Lithuania Myanmar Ndebele Norway Ossetia Poland Portuguese (Brazil) Romania Sesotho (Lesotho) Setswana Slovak Slovenia Swahili Turkey Ukrain\nMɔ ni gba ji Patrice Oyeka\nNo mli lɛ hulu miihe anyɔ shi. Mihi shi gbi kome ekoŋŋ ní minaaa nɔ ko naa—mishwila, ni mihe efee shoo kɛta redio ko he miibo nɔ fɛɛ nɔ ni afeɔ lɛ toi—ni mikpɛ miyiŋ akɛ magbe mihe ejaakɛ minii yɛ mɔbɔ. Mitsɔ tsofa ko ní ebɔɔ yɔɔ mli miwo nu kɛ kɔɔpoo ni ma okpɔlɔ lɛ nɔ yɛ mihiɛ lɛ mli. Mite shi akɛ miyaju mihe naagbee nɔ, ni masaa mihe fɛfɛo dani manu ebɔɔ lɛ koni magbo. Mɛni hewɔ mitao akɛ magbe mihe lɛ? Ni te fee tɛŋŋ ni miyɔɔ wala mli lolo ni migbaa sane nɛɛ?\nAFƆ mi February 2, 1958, yɛ Kasaï Oriental kpokpaa lɛ nɔ yɛ Democratic Republic of the Congo. Mipapa gbo beni miye afii nɛɛhu, ni minyɛmi nuu nukpa ji mɔ ni kwɛ mi.\nBeni migbe skul naa lɛ, miná nitsumɔ yɛ amã tsei ŋmɔ ko mli. Gbi ko leebi yɛ afi 1989 mli beni miiŋmala minitsumɔ lɛ he nibii komɛi yɛ ɔfis lɛ, shi kome too beni mana lɛ, mihiɛ ewo duŋ kwraa. Misusu akɛ agbe kane, shi minu akɛ tsɔne ni haa sarawa hewalɛ lɛ miigbɛɛ lolo, ni jeŋ hu etsɛre! Mitsui fã waa, ni miyɔse akɛ minaaa nɔ ko nɔ ko, ni wolo ni kã mihiɛ lɛ po minaaa!\nNɔŋŋ kɛkɛ ni mitsɛ mɛi ni tsuɔ nii yɛ mishishi lɛ ateŋ mɔ kome koni ekɛ mi ayana datrɛfonyo ni yɔɔ helatsamɔhe lɛ. Datrɛfonyo lɛ kɛɛ akɛ mi ayana datrɛfonyo ko ni he esa yɛ maŋtiase lɛ mli. Ena akɛ mihiŋmɛiiaŋ fãji lɛ ekomɛi etserɛ ni nɔ ni feɔ mi lɛ yɛ hiɛdɔɔ waa, no hewɔ lɛ ekɛ mi tee Kinshasa, ni ji maŋtiase lɛ.\nMiyana hiŋmɛi datrɛfoi babaoo yɛ Kinshasa, shi amɛteŋ mɔ ko kwraa nyɛɛɛ atsa mi. Beni mihi helatsamɔhe lɛ gbii 43 sɛɛ lɛ, datrɛfoi lɛ ha mile akɛ minyɛŋ mana nii dɔŋŋ miwala gbii abɔ fɛɛ! Miwekumɛi kɛ mi tee sɔlemɔi srɔtoi amli akɛ aleenɔ abaanyɛ afee naakpɛɛ nii ko lo, shi fɛɛ lɛ, yɔɔyi.\nNaagbee lɛ, mimu sane naa akɛ minaŋ nii dɔŋŋ. Mishihilɛ fɛɛ etsɔ haomɔ sɔŋŋ. Mihiŋmɛi enaaa nii, minitsumɔ eŋmɛɛ mi. Miŋa hu shi mi, ni eloo nɔ fɛɛ nɔ ni wɔyɔɔ yɛ shĩa lɛ kɛtee. Efee mi hiɛgbele akɛ maje kpo, loo mikɛ mɛi abɔ. Mitse mihe yɛ mɛi ahe, ni be fɛɛ be lɛ mikome too mihɔɔ shi yɛ shĩa. Mibatsɔ mɔ kome mɔ, ni minu he akɛ mibɛ nɔ ko mli.\nMika mihe gbee shii enyɔ sɔŋŋ. Nɔ ni tĩa enyɔ nɔ lɛ ji nɔ ni miwie he yɛ sane nɛɛ shishijee gbɛ lɛ. Gbekɛ nuu fioo ko ni yɔɔ weku lɛ mli ji mɔ ni here miyiwala. Beni mijuɔ mihe lɛ, ewo kɔɔpoo lɛ ni etsi nɔ ni yɔɔ mli lɛ eshwie ní ejeee gbɛ. Duromɔ naa lɛ, enuuu nɔ ni yɔɔ mli lɛ. Shi edɔ mi waa akɛ minaaa kɔɔpoo lɛ. Kɛkɛ ni mikɛɛ miwekumɛi lɛ nɔ hewɔ ni mitaoɔ kɔɔpoo lɛ, kɛ nɔ ni kulɛ mito akɛ mafee.\nMiida Nyɔŋmɔ kɛ miwekumɛi lɛ ashi akɛ amɛha amɛhiŋmɛi hi mihe. Mɔdɛŋ ni mibɔ akɛ magbe mihe lɛ fɛɛ eyayeee omanye.\nMiná Miishɛɛ yɛ Shihilɛ mli Ekoŋŋ\nBe ko Hɔgbaa yɛ afi 1992 mli beni mita shĩa ni miishɛre zigareti lɛ, Yehowa Odasefoi enyɔ komɛi ní miishiɛ yɛ shĩa kɛ shĩa lɛ ba miŋɔɔ. Be ni amɛyɔse akɛ mishwila lɛ, amɛkane Yesaia 35:5 lɛ amɛtsɔɔ mi. Jɛmɛ kɛɔ akɛ: “No mli lɛ aaagbele shwilafoi ahiŋmɛii, ni aaagbele toimulɔi atoii.” Beni minu wiemɔi nɛɛ lɛ, mitsui nyɔ mimli waa! Odasefoi lɛ wooo mi shi akɛ amɛbaatsa mi yɛ naakpɛɛ gbɛ nɔ tamɔ bɔ ni sɔlemɔi ni mitee lɛ fee lɛ. Moŋ lɛ, amɛgbala mli amɛtsɔɔ mi akɛ manyɛ mana nii ekoŋŋ yɛ jeŋ hee ni Nyɔŋmɔ ewo he shi lɛ mli kɛ́ mikase Nyɔŋmɔ he nii. (Yohane 17:3) Amrɔ nɔŋŋ lɛ miha Odasefoi lɛ kɛ mi bɔi Biblia lɛ kasemɔ. Amɛkɛ mi kase Obaanyɛ Ohi Shi Kɛya Naanɔ yɛ Paradeiso yɛ Shikpɔŋ Nɔ wolo lɛ. Mibɔi asafoŋ kpeei ni afeɔ yɛ Maŋtsɛyeli Asa ni yɔɔ he ni wɔyɔɔ lɛ yaa, ni mifee tsakemɔi yɛ mishihilɛ mli. Mikpa zigareti shɛremɔ.\nShi, mishwilamɔ lɛ haaa maya mihiɛ yɛ mumɔŋ oyayaayai. No hewɔ lɛ, mitee shwilafoi askul koni mayakase Braille kanemɔ kɛ eŋmaa. Enɛ ha minyɛ mikɛ mihe wo tsɔsemɔ ni akɛhaa yɛ Maŋtsɛyeli Asa lɛ nɔ lɛ mli. Etsɛɛɛ ni mibɔi shiɛmɔ yɛ mikutso lɛ mli. Mibɔi miishɛɛ namɔ yɛ shihilɛ mli ekoŋŋ. Mitee hiɛ ni mijɔɔ miwala nɔ miha Yehowa. Abaptisi mi May 7, 1994.\nBeni suɔmɔ ni miyɔɔ kɛha Yehowa kɛ adesai lɛ yaa nɔ emli waa lɛ, miná shwelɛ akɛ mikɛ mibe fɛɛ baashiɛ. Kɛjɛ December 1, 1995 lɛ, mibatsɔ daa gbɛgbalɔ, ni tsɔɔ akɛ mikɛ mibe fɛɛ shiɛɔ. Miná hegbɛ kpele hu akɛ miisɔmɔ akɛ asafoŋ onukpa yɛ misafo lɛ mli kɛjɛ February 2004. Bei komɛi lɛ, afɔ̃ɔ mi nine ni miyahaa Biblia mli wiemɔi yɛ asafoi krokomɛi amli yɛ he ni miyɔɔ lɛ niiaŋ. Jɔɔmɔi nɛɛ fɛɛ haa mináa miishɛɛ waa, ni ehaa miyɔseɔ akɛ kɛ́ wɔje kpa tete po lɛ, no nyɛŋ atsĩ wɔnaa koni wɔkasɔmɔ Yehowa Nyɔŋmɔ.\nYehowa Eha Mi “Hiŋmɛi”\nTaakɛ mitsĩ tã kɛtsɔ lɛ, miŋa shi mi ejaakɛ mishwila. Shi miná jɔɔmɔ kroko hu kɛjɛ Yehowa dɛŋ. Kɛ́ makɛɛ lɛ, eha mi hiŋmɛi koni mikɛna nii. Anny Mavambu kɛ mi hi shi akɛ ewu yɛ mikpajee lɛ fɛɛ sɛɛ, ni lɛ ebatsɔ mihiŋmɛi. Akɛ ni lɛ hu eji be fɛɛ shiɛlɔ hewɔ lɛ, ekɛ mi yaa shiɛmɔ be fɛɛ be. Agbɛnɛ hu ekaneɔ woji ni esa akɛ makwɛ mli kɛha Biblia mli wiemɔi lɛ amli ehaa mi koni manyɛ maŋma yɛ Braille mli. Yoo nɛɛ ji jɔɔmɔ diɛŋtsɛ kɛha mi. Eha mina bɔ ni wiemɔi ni yɔɔ Abɛi 19:14 lɛ ji anɔkwale ha, akɛ: “Shĩa kɛ nii lɛ, tsɛmɛi agboshinii ni; shi ŋa hiɛtɛlɔ lɛ, Yehowa ŋɔɔ jɛɔ.”\nAgbɛnɛ hu, Yehowa kɛ bii enyɔ—nuu kome kɛ yoo kome—ejɔɔ mi kɛ Anny. Miishwe waa akɛ mana amɛhiɛ yɛ Paradeiso! Jɔɔmɔ kroko ni miná ji akɛ minyɛmi nuu nukpa, ni ha wɔbahi eshikpɔŋ lɛ nɔ lɛ hu kpɛlɛ Biblia mli anɔkwale lɛ nɔ ni abaptisi lɛ! Wɔ fɛɛ wɔyɛ asafo kome mli.\nEyɛ mli akɛ mihiŋmɛi eshwila moŋ, shi mishwelɛ ji akɛ mafee babaoo yɛ Nyɔŋmɔ sɔɔmɔ mli ejaakɛ ejɔɔ mi waa. (Maleaki 3:10) Daa gbi lɛ, misɔleɔ koni Nyɔŋmɔ Maŋtsɛyeli lɛ aba ni ebajie nɔnai fɛɛ kɛjɛ shikpɔŋ lɛ nɔ. Kɛjɛ beni mibale Yehowa nɛɛ, manyɛ makɛɛ yɛ anɔkwale mli akɛ: “Yehowa jɔɔmɔ lɛ, no feɔ mɔ niiatsɛ; shi deŋmegbomɔ nyɛŋ ekɛ nɔ ko afata he.”—Abɛi 10:22.—w12-E 06/1.\n[Mfonirii ni yɔɔ baafa 15]\nMiiha Biblia mli wiemɔ; mi kɛ miweku lɛ kɛ minyɛmi nuu lɛ\nHarmagedon—Mɛni Mɛi Komɛi Kɛɔ Akɛ Eji?\nHarmagedon He Anɔkwalei\nMɛɛ Be Abaawu Harmagedon Ta Lɛ?\nMɛɛ Naagba Yɔɔ Mumɔi Atsɛmɔ Nifeemɔi Ahe?\nAni Biblia lɛ Gbaa Nibii ni Baaba Wɔsɛɛ?\nObaanyɛ Okpɛ Yiŋ ni Baaha Oye Omanye Wɔsɛɛ—Mɛɛ Gbɛ Nɔ?\nBɔ ni Ooofee Ohi Shi kɛ́ Shika ni Baa Odɛŋ lɛ nɔ Gbɔ\n“Mi, Yehowa, o-Nyɔŋmɔ lɛ, Mihiɛ Oninejurɔ Mli”\nMɛni Hewɔ Nyɔŋmɔ kɛɛ Abraham akɛ Ekɛ Ebi lɛ Ashã Afɔle Lɛ?\nMɛni Hewɔ Yehowa Odasefoi Shiɛɔ Yɛ Shĩa kɛ Shĩa?\nAni Esa Akɛ Okwɛ Mɔ Ko Hiɛ Kɛtsɔɔ Esubaŋ?\nWuu Oshi Mumɔi Fɔji!\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ July 2012\nBUU-MƆƆ July 2012


Buu-Mɔɔ Gilead Biblia Skul—Klass ni ji 138 nɔ lɛ Gbe Amɛnikasemɔ Naa\nHenaabuamɔi Krɛdɛi Komɛi\nKANEMƆ YƐ Afrikaans Albania Amharic Arabic Armenia Azerbaijani Azerbaijani (Cyrillic) Basque Blɔfo Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatia Czech Denmark Dutch Efik Estonia Fante Finland French Ga Galician Georgia Germany Haitian Creole Hausa Hela Hungary Iloko Indonesia Italia Japan Kinyarwanda Kirghiz Kirundi Korea Krio Lithuania Malagasy Malay Malayalam Maya Mingrelian Nahuatl (Huasteca) Ndebele (Zimbabwe) Ngabere Norway Oromo Poland Portugal (Portugal) Portuguese (Brazil) Punjabi Romania Russia Sepedi Serbia (Roma) Serbian (Cyrillic) Setswana Shona Sinhala Slovak Slovenia Spania Swahili Sweden Tagalog Tahiti Tajiki Tankarana Tarascan Telugu Thailand Tiv Totonac Turkey Tzeltal Tzotzil Ukrain Umbundu Urdu Uzbek Valencian Vezo Welsh Xhosa Zapotec (Isthmus) Zapotec (Lachiguiri) Zulu\nYɛ March 14, 2015 lɛ, Buu-Mɔɔ Gilead Biblia Skul, klass ni ji 138 nɔ lɛ gbe amɛnikasemɔ naa yɛ Yehowa Odasefoi anikasemɔhe ni yɔɔ Patterson, New York lɛ. Afɔ̃ mɛi ni fa fe 14,000 nine kɛhã nifeemɔ nɛɛ. Amɛteŋ mɛi komɛi ba nifeemɔ lɛ shishi yɛ he ni afee yɛ lɛ, ni mɛi komɛi hu kwɛ lɛ vidio yɛ hei srɔtoi. Akɛ Maŋtsɛyeli lalai hei ejwɛ ni afee lɛ kpa nifeemɔ lɛ hiɛ. Sɛɛ mli lɛ, alá lalai nɛɛ yɛ nifeemɔ lɛ shishi. *\nGeoffrey Jackson, ni eji Yehowa Odasefoi Agbɛtsɔɔmɔ Kuu lɛ mli nyo lɛ, fee sɛinɔtalɔ kɛhã nifeemɔ lɛ. Yɛ ehiɛkpamɔ wiemɔ lɛ mli lɛ, ewo nikaselɔi lɛ hewalɛ koni amɛkɛ nilee kɛ tsɔsemɔ ni amɛná lɛ akɛto, moŋ lɛ, amɛkɛye amɛbua mɛi krokomɛi.—2 Timoteo 2:2.\nNyɛminuu Jackson wie nɔkwɛmɔnɔ kpakpa ni Mose fee yɛ enɛ gbɛfaŋ lɛ he. Akɛ Mose diɛŋtsɛ buu lɛ tsu nii akɛ jamɔhe kɛhã Israel maŋ lɛ kɛyashi be ko. Shi be ni ama kpeebuu lɛ agbe naa lɛ, akɛ no baafee jamɔhe agbɛnɛ. Etamɔ nɔ ni Yehowa hãaa Mose hegbɛ akɛ ebote He Krɔŋkrɔŋ Fe Fɛɛ lɛ, ejaakɛ osɔfonukpa lɛ pɛ yɔɔ nakai hegbɛ lɛ. Kɛ̃lɛ, nɔ ko etsɔɔɔ akɛ Mose wie eshi tsakemɔ nɛɛ. Moŋ lɛ, ekɛ anɔkwayeli fi Aaron sɛɛ yɛ enitsumɔ akɛ osɔfonukpa lɛ mli. (2 Mose 33:7-11; 40:34, 35) Mɛni wɔkaseɔ yɛ mli? Nyɛminuu Jackson kɛɛ, “Ohiɛ asɔ hegbɛ fɛɛ hegbɛ ni oyɔɔ lɛ, shi kaatsĩ naa ohã ohe kɔkɔɔkɔ.”\n“Ani Otsui Baafa yɛ Baa ko Gbɛɛmɔ Hewɔ?” Enɛ ji wiemɔ ni Kenneth Flodin, ni yeɔ ebuaa Gbɛtsɔɔmɔ Kuu lɛ Nitsɔɔmɔ Ajinafoi Akuu lɛ, hã lɛ saneyitso. Etsɔɔ akɛ, nikaselɔi lɛ kɛ shihilɛi komɛi baakpe ni baanyɛ awo amɛhe gbeyei, tamɔ yiwaa loo nitsumɔ ko ni etsumɔ bɛ mlɛo. Ekɛ wiemɔ ni yɔɔ 3 Mose 26:36 lɛ tsu nii kɛwo nikaselɔi lɛ hewalɛ akɛ, amɛkana shihilɛi ni tamɔ nakai lɛ akɛ anyɛŋ he nɔ ko afee, moŋ lɛ amɛbu lɛ akɛ eji baa gbiŋ ko kɛkɛ. No sɛɛ lɛ, Nyɛminuu Flodin tsɔɔ akɛ bɔfo Paulo nyɛ ekpee shihilɛi ni jaraa babaoo ni ekɛkpe lɛ anaa, akɛni ekɛ ehe fɔ Yehowa nɔ lɛ hewɔ.—2 Korintobii 1:8, 10.\n“Mɛni Otaoɔ?” Mark Sanderson, ni eji Gbɛtsɔɔmɔ Kuu lɛ mli nyo lɛ, hã wiemɔ ni nyiɛ sɛɛ yɛ nifeemɔ lɛ shishi lɛ. Ewie shishitoo mla ni yɔɔ Abɛi 13:12 lɛ he, jɛmɛ kɛɔ akɛ: “Hiɛnɔkamɔ ni baaa mli mra lɛ, ewoɔ mɔ tsui hela.” Dɔlɛ sane ji, mɛi babaoo hiɔ shi amɛwala bei fɛɛ ní amɛfee shwɛm, ejaakɛ amɛkɛ otii ni amɛnyɛŋ amɛshɛ he lɛ mamɔɔ amɛhiɛ, tamɔ ninámɔ aloo gbɛihemɔ nɛkɛ.\nYɛ Yesu beiaŋ lɛ, mɛi komɛi ná susumɔi ni ejaaa yɛ Yohane Baptisilɔ lɛ he. (Luka 7:24-28) Akɛ nɔkwɛmɔnɔ lɛ, amɛyakpa gbɛ akɛ Yohane baptisilɔ lɛ baafee woloŋlelɔ kpanaa ko ni baatsɔɔ amɛ jeŋ nibii komɛi. Kɛ́ nakai amɛkpa gbɛ lɛ, no lɛ amɛgbɛkpamɔ lɛ eyabaaa mli, ejaakɛ Yohane shiɛ anɔkwale sane pɔtɛɛ ko. Mɛi komɛi hu yakpa gba akɛ ebaafee anunyam gbɔmɔ ko ni ewula jogbaŋŋ. Shi Yohane saa ehe tamɔ ohiafo. Kɛ̃lɛ, mɛi ni miikpa gbalɔ gbɛ lɛ anine eyanyɛɛɛ shi, ejaakɛ Yohane jeee gbalɔ kɛkɛ, moŋ lɛ eji gbɛsaalɔ hu kɛhã Mesia lɛ!—Yohane 1:29.\nNyɛminuu Sanderson kɛ wiemɔ nɛɛ wo nikaselɔi lɛ hewalɛ koni amɛkɛ amɛjwɛŋmɔ ama nibii kpakpai anɔ. Nɔ najiaŋ ni amɛbaasumɔ ni amɛhé gbɛ́i loo amɛkpa bulɛ krɛdɛɛ ko gbɛ yɛ amɛsɔɔmɔ lɛ mli lɛ, esa akɛ amɛkɛfee oti ni ma amɛhiɛ akɛ amɛkɛ tsɔsemɔ ni amɛná lɛ baatsu nii koni mɛi krokomɛi hu aná he sɛɛ. Gbɛi anɔ ni amɛbaanyɛ amɛfee enɛ ji, ní amɛtsɔɔ mɛi nibii ni amɛyakase yɛ Gilead lɛ, amɛwaje nyɛmimɛi lɛ ahemɔkɛyeli, ni amɛsumɔ amɛ. Nyɛminuu Sanderson wo nikaselɔi lɛ hewalɛ akɛ, “Nyɛkɛ heshibaa asɔmɔa nyɛmimɛi lɛ, nyɛbɔa mɔdɛŋ nyɛfea Yehowa suɔmɔnaa nii, ni nyɛnine enyɛŋ shi kɔkɔɔkɔ.”\n“Lɛɛ Mɔ ni Hɔmɔ Yeɔ Lɛ Lɛ.” Enɛ ji saneyitso ni James Cauthon, ni eji tsɔɔlɔ yɛ Nitsumɔhe ni Kwɛɔ Teokrase Skul Srɔtoi lɛ Anɔ lɛ hã. Nyɛminuu Cauthon tsɔɔ akɛ, mɔ fɛɛ mɔ sumɔɔ ni ajie suɔmɔ kpo atsɔɔ lɛ, ajie hiɛsɔɔ kpo atsɔɔ lɛ, ni ana akɛ ehe yɛ sɛɛnamɔ. Yesu po nu he nakai, ni Yehowa tsu he nii be ni ekɛ wiemɔi ni taa mɔ tsuiŋ wo Yesu hewalɛ yɛ ebaptisimɔ mli lɛ.—Mateo 3:16, 17.\nYehowa ehã wɔ nyɛmɔ ko, no ji wɔwiemɔi ni wɔbaanyɛ wɔkɛwo mɛi hewalɛ ni wɔkɛtswa amɛ wɔma shi, ni eekpa gbɛ akɛ wɔkɛ nyɛmɔ nɛɛ baatsu nii. (Abɛi 3:27) Nyɛminuu Cauthon wo amɛ hewalɛ ekɛɛ, “Nyɛtsɔsea nyɛhe akɛ nyɛbaatao nibii kpakpai pɛ yɛ mɛi ahe, ni nyɛjie amɛyi.” Kɛ́ wɔjɛ wɔtsuiŋ wɔjie nyɛmimɛi lɛ ayi lɛ, amɛbaana akɛ wɔhiɛ sɔɔ amɛmɔdɛŋbɔi lɛ waa.\n“Ekɛ Ehe Hã Kɛyawula Shi.” Mark Noumair ni eji yelikɛbualɔ kɛhã Nitsɔɔmɔ Ajinafoi Akuu lɛ hã wiemɔ ni nyiɛ sɛɛ lɛ. Ekɛ bɔfo Paulo nɔkwɛmɔnɔ lɛ tsu nii kɛtsɔɔ nikaselɔi lɛ akɛ, amɛmii akashɛ fioo kɛkɛ ni akpaa gbɛ ni amɛnyɛɔ amɛtsuɔ lɛ pɛ he. Shi moŋ lɛ, taakɛ Paulo fee lɛ, amɛkɛ amɛhe ashã afɔle amɛhã mɛi krokomɛi, ni amɛbaaná anɔkwa miishɛɛ.—Filipibii 2:17, 18.\nYɛ shihilɛi ni jaraa amli po lɛ, Paulo nijiaŋ ejeee wui. Paulo kɛ ehe hã kɛyawula shi, ejaakɛ etee nɔ ekɛ ehewalɛ fɛɛ tsu sɔɔmɔ nitsumɔ lɛ kɛyashi egbo. Enyɛ ewie yɛ anɔkwale mli akɛ: “Foidamɔ lɛ, mida migbe naa.” (2 Timoteo 4:6, 7) Nyɛminuu Noumair wo nikaselɔi lɛ hewalɛ koni amɛkase Paulo, kɛtsɔ anɔkwayeli ni amɛkɛbaafi Maŋtsɛyeli nitsumɔi ni atu awo amɛdɛŋ lɛ sɛɛ lɛ nɔ.\nNiiashikpamɔi. Michael Burnett, ni lɛ hu eji Gilead tsɔɔlɔ lɛ kwɛ nifeemɔ ni nyiɛ sɛɛ nɔ. Yɛ enɛ mli lɛ, nikaselɔi lɛ ekomɛi gba niiashikpamɔi ni amɛná yɛ shiɛmɔ nitsumɔ lɛ mli be ni amɛyɔɔ Patterson lɛ, ni amɛfee he nɔkwɛmɔnɔ.\nYɛ nikaselɔi lɛ aniiashikpamɔi eko fɛɛ eko mli lɛ, yibiiwoo kpakpai jɛ mli kɛba, ejaakɛ amɛŋɔ hegbɛ fɛɛ hegbɛ ni amɛná lɛ kɛye mɛi odase, ni amɛbɔ mɔdɛŋ amɛshiɛ yɛ mɛi lɛ amaŋ wiemɔi amli. Akɛ nɔkwɛmɔnɔ lɛ, akɛɛ nikaselɔi ateŋ mɔ kome akɛ, shikpɔŋkuku ni etaoɔ eyashiɛ yɛ mli lɛ, mɛi pii yɛ jɛmɛ ni wieɔ Spanish. No hewɔ lɛ, gbi lɛ eko ni ebaashi kɛya shiɛmɔ lɛ, ekɛ JW Language app lɛ tsu nii kɛkase wiemɔi fioo komɛi yɛ Spanish mli. Nakai gbi lɛ nɔŋŋ lɛ, ekɛ nuu ko ni wieɔ Spanish kpe yɛ gbɛjegbɛ lɛ nɔ. Ekɛ Spanish fioo ni ekase lɛ tsu nii kɛje sanegbaa shishi, ni no hã ekɛ nuu lɛ kɛ eweku mli bii ejwɛ je Biblia mli nikasemɔ shishi.\nAbibii Mɛi Saji. No sɛɛ lɛ, William Turner Jr. ni eji yelikɛbualɔ kɛhã Gbɛtsɔɔmɔ Kuu lɛ Sɔɔmɔ Ajinafoi lɛ bibii nikaselɔi lɛ ateŋ mɛi ejwɛ saji; ehã amɛgba niiashikpamɔi ni amɛná dani amɛba Gilead, kɛ niiashikpamɔi hu ni amɛná yɛ skul lɛ mli.\nNikaselɔi lɛ gba tsɔsemɔ ni akɛhã amɛ lɛ mli nibii ni ewo amɛ hewalɛ lɛ ekomɛi. Akɛ nɔkwɛmɔnɔ lɛ, nikaselɔ lɛ eko gba nɔ ni ekase kɛjɛ Biblia amaniɛbɔɔ ni yɔɔ Luka yitso 10 lɛ mli. Yesu kaselɔi 70 ni etsu amɛ lɛ amii shɛ amɛhe waa akɛ amɛshiɛmɔ nitsumɔ lɛ ye omanye. Yesu hu ná miishɛɛ, shi ehã ekaselɔi lɛ le akɛ amɛkahã amɛmiishɛɛ lɛ damɔ yibii ni ejɛ amɛshiɛmɔ lɛ mli kɛba lɛ pɛ nɔ, moŋ lɛ nɔ titri ni esa akɛ ehã amɛmii ashɛ amɛhe ji, le ni amɛbaná amɛle akɛ Yehowa hiɛ sɔɔ amɛmɔdɛŋbɔi lɛ. Enɛ hãa wɔnaa akɛ, Yehowa hiɛ ni wɔsaa lɛ ji nɔ titri ni hãa wɔnáa miishɛɛ, jeee wɔshihilɛ.\nNyɛminuu Turner kane sane ni yɔɔ Filipibii 1:6 lɛ, ni ekɛwo nikaselɔi lɛ hewalɛ akɛ Yehowa ‘eje nitsumɔ kpakpa shishi’ yɛ amɛmli, ni Yehowa baaya nɔ ekɛ amɛ ahi shi.\n“Nyɛkwɛa Yehowa.” Samuel Herd, ni eji Gbɛtsɔɔmɔ Kuu lɛ mli nyo lɛ hã nifeemɔ lɛ shishi wiemɔ titri lɛ. Etsɔɔ mli akɛ, wɔnyɛŋ wɔkɛ wɔhiŋmɛi nɛɛ ana Yehowa. Belɛ, te wɔbaafee tɛŋŋ ni wɔkwɛ lɛ mɔ?\nGbɛ kome ni wɔbaanyɛ wɔtsɔ nɔ wɔna Yehowa ji ní wɔjwɛŋ nibii ni ebɔ anɔ, ejaakɛ nomɛi hãa wɔleɔ ehe nii. Agbɛnɛ hu lɛ, Yehowa ‘ehã wɔtsui hiŋmɛii anɔ etse.’ (Efesobii 1:18) Kɛ́ wɔtee nɔ wɔkane Biblia lɛ daa lɛ, wɔbaale Yehowa he nii babaoo. Ni kɛ́ wɔkaseɔ Yehowa he nii lɛ daa lɛ, wɔnuɔ he akɛ wɔbɛŋkɛ lɛ kpaakpa.\nEsa akɛ wɔhé be kɛkane Sanekpakpai lɛ jogbaŋŋ ni wɔjwɛŋ nɔ, ejaakɛ Yesu wiemɔi kɛ enifeemɔi ni yɔɔ mli lɛ hãa wɔnaa mɔ tuuntu ni Yehowa ji. Yesu jie Yehowa sui lɛ akpo jogbaŋŋ aahu akɛ, enyɛ ewie akɛ: “Mɔ fɛɛ mɔ ni ena mi lɛ ena Tsɛ lɛ hu.”— Yohane 14:9.\nNyɛminuu Herd wo toibolɔi lɛ hewalɛ akɛ, amɛkwɛ Yesu kɛle Yehowa, shi no pɛ kɛkɛ faaa, esa akɛ amɛkase nibii ni amɛna akɛ Yesu fee lɛ hu. Akɛ nɔkwɛmɔnɔ lɛ, taakɛ Yesu bɔ mɔdɛŋ elɛ mɛi kɛ niyenii lɛ, nakai nɔŋŋ esa akɛ wɔ hu wɔbɔ mɔdɛŋ wɔkɛ hiɛdɔɔ atsɔɔ mɛi Yehowa he nibii ni wɔkase lɛ.\nKɛ́ wɔkwɛ Yehowa loo wɔkɛ wɔhiŋmɛi ma enɔ lɛ, mɛni jɛɔ mli kɛbaa? Wɔbaanyɛ wɔná hiɛkɛnɔfɔɔ ni lalatsɛ lɛ ná lɛ eko; eŋma akɛ: “Mikɛ Yehowa toɔ mihiɛ daa: ní eyɔɔ mininejurɔ nɔ nɛɛ, mididãŋ.—Lala 16:8.\nNaamuu. Be ni nikaselɔi lɛ anine eshɛ amɛyijiemɔ woji lɛ anɔ etã lɛ, amɛteŋ mɔ kome kane wolo ko ni klasbii lɛ fee ekome kɛŋma lɛ kɛjie amɛhiɛsɔɔ kpo. No sɛɛ lɛ, Nyɛminuu Jackson kɛɛ nikaselɔi ni gbe skul lɛ naa akɛ, esaaa akɛ amɛnuɔ he akɛ esa akɛ nɔ fɛɛ nɔ ni amɛbaatsɔɔ mɛi lɛ afee nɔ ko hee loo nɔ ko srɔto. Nɔ ni esa akɛ amɛfɔ feemɔ ji, ní amɛtsɛ nyɛmimɛi lɛ atoi sɛɛ loo amɛkai amɛ yɛ nibii ni amɛle momo lɛ ahe. Nyɛminuu Jackson ma nɔ mi ehã amɛ akɛ, esa akɛ amɛba amɛhe shi be fɛɛ be. Ekɛfata he ehã amɛ akɛ, nɔ najiaŋ ni amɛbaagbala mɛi ajwɛŋmɔ kɛba amɛnɔ loo Gilead tsɔsemɔ ni amɛná lɛ nɔ lɛ, esa akɛ amɛgbala mɛi ajwɛŋmɔ kɛya Biblia lɛ kɛ wɔ-Biblia kasemɔ woji kɛ nibii krokromɛi lɛ anɔ. No ji, nɔ najiaŋ ni amɛbaaje mɛi ni nako hegbɛ loo amɛnáŋ hegbɛ amɛya Gilead skul lɛ eko lɛ anijiaŋ wui lɛ, esa akɛ amɛye amɛbua nyɛmimɛi Kristofoi nɛɛ koni amɛná asafo lɛ woji kɛ nibii ni afee ni amɛyɔɔ eko lɛ he sɛɛ kɛmɔ shi. Mɛi fɛɛ ni ba nifeemɔ lɛ shishi lɛ nu he akɛ awaje amɛ jogbaŋŋ, ni amɛtswa amɛfai shi akɛ amɛbaasɔmɔ amɛnyɛmimɛi lɛ.\nKlasbii lɛ Ahe Saji\nNikaselɔi lɛ ayibɔ: 48\nGbalashihilɛ mli hefatalɔi: 16\nHii oshijafoi: 12\nYei oshijafoi: 4\nAfii ni amɛye kɛ́ aja mli pɛpɛɛpɛ: 40.3\nAfii ni abaptisi amɛ kɛ́ aja mli pɛpɛɛpɛ: 24.0\nAfii ni amɛkɛhi be fɛɛ sɔɔmɔ lɛ mli kɛ́ aja mli pɛpɛɛpɛ: 19.5\nMaji srɔtoi anɔ ni amɛjɛ: 29 *\nGilead Klas ni Ji 138\nKlasbii lɛ. *\nFreeman kɛ Miriam Abbey\nArsen kɛ Alyona Airiiantc\nHaja kɛ Lalatiana kɛriakaja\nDale kɛ Sonia Clarke\nMichael kɛ Katrina Davies\nMark kɛ Jill Hollis\nHugues kɛ Rachel Kabitshwa\nRobert kɛ Samantha Li\nGilles kɛ Christiane Mba\nKyaw kɛ Hka Tawm Naing\nVictor kɛ Ami Namba\nEbenezer kɛ Sonnie Neal\nSóstenes kɛ Ely Rodrigues\nAnja Van Looveren\nK. Abdiel kɛ Armande Worou\n^ kk. 2 Otsi lɛ shishijee mli lɛ, ato lala hee lɛ he gbɛjianɔ ahã mɛi fɛɛ ni baaba nifeemɔ lɛ.\n^ kk. 32 Jeee maji lɛ fɛɛ atsɔɔ yɛ map lɛ nɔ lɛ.\n^ kk. 34 Jeee klasbii lɛ fɛɛ agbɛ́i aŋma lɛ.\nNAMƐI FEƆ YEHOWA SUƆMƆNAA NII ŊMƐNƐ?\nMɛɛ Srɔtoi Skul Ato He Gbɛjianɔ Ahã Gbɛgbalɔi?\nMɛɛ tsɔsemɔ krɛdɛɛ ato he gbɛjianɔ ahã mɛi ni kɛ amɛbe fɛɛ shiɛɔ Maŋtsɛyeli lɛ he sane lɛ?


Gauvreau, Danielle, Sherry Olson, and Patricia A. Thonton. “The Harsh Welcome of an Industrial City: Immigrant Women in Montreal, 1880-1900.” Histoire sociale/Social History Vol. XL, no. 80 (November 2007): 345–380.


Yesaia 6 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nAna Yehowa yɛ esɔlemɔ shĩa lɛ mli yɛ ninaa mli (1-4)\n“Krɔŋkrɔŋ, krɔŋkrɔŋ, krɔŋkrɔŋ ji Yehowa” (3)\nAhã Yesaia naabu he tse (5-7)\nAkɛ nitsumɔ wo Yesaia dɛŋ (8-10)\n“Naa mi! Tsu mi!” (8)\n“Ao Yehowa, kɛyashi mɛɛ be?” (11-13)\n6 Afi nɔ ni Maŋtsɛ Uzia gbo lɛ,+ mina Yehowa ta maŋtsɛ sɛi ko ni kwɔ ni sɛŋ kɔɔyɔɔ mli nɔ,+ ni etade kakadaŋŋ lɛ naamuu lɛ eyi sɔlemɔ shĩa lɛ fɛɛ obɔ. 2 Serafim damɔ eŋwɛigbɛ; amɛteŋ mɔ fɛɛ mɔ yɛ fiji ekpaa ekpaa. Amɛteŋ mɔ fɛɛ mɔ kɛ* fiji enyɔ haa ehiɛ, ni ekɛ fiji enyɔ haa enaji ahe, ni ekɛ fiji enyɔ filikiɔ kɛyaa kɛbaa. 3 Ni mɔ nɛ boɔ ekɛɔ mɔ nɛ akɛ: “Krɔŋkrɔŋ, krɔŋkrɔŋ, krɔŋkrɔŋ ji Yehowa, taiatsɛ lɛ.+ Enunyam lɛ eyi shikpɔŋ muu lɛ fɛɛ nɔ obɔ.” 4 Ni amɛgbee lɛ naawalɛ* lɛ hã nɔ ni shinai lɛ tsɔmɔɔ yɛ nɔ lɛ hoso, ni lasu yi shĩa lɛ fɛɛ obɔ.+ 5 Kɛkɛ ni mikɛɛ akɛ: “Kpoo hã mi! Migbo mitã,*Ejaakɛ gbɔmɔ ni naabu he tseee ji mi,Ni miyɛ mɛi ni naabu he tseee ateŋ;+Ejaakɛ mihiŋmɛii ena Maŋtsɛ lɛ, Yehowa, taiatsɛ lɛ diɛŋtsɛ!” 6 Kɛkɛ ni serafim lɛ ateŋ mɔ kome filiki kɛba miŋɔɔ, ni ehiɛ ŋai ni miitso+ ni ekɛ nibɛɛnii eyakɔ yɛ afɔleshaa latɛ lɛ nɔ yɛ edɛŋ.+ 7 Eta minaabu he ni ekɛɛ: “Naa! Akɛni enɛ esa onaabu he hewɔ lɛ, Ajie otɔmɔ lɛ,Ni akɛ ohe esha lɛ eke bo.”* 8 Kɛkɛ ni minu Yehowa gbee miikɛɛ akɛ: “Namɔ matsu, ni namɔ baaya ahã wɔ?”+ Ni mikɛɛ akɛ: “Naa mi! Tsu mi!”+ 9 Ni ekɛɛ, “Yaa ni oyakɛɛ maŋ nɛɛ akɛ: ‘Nyɛbaanu ni nyɛnu ekoŋŋ,Shi nyɛnuŋ shishi;Nyɛbaana ni nyɛna ekoŋŋ,Shi nyɛleŋ nii.’+ 10 Hã maŋ nɛɛ tsui akpiliŋ,+Ni ohã amɛtoii awa,+Ni ohã amɛhiŋmɛii akpɛtɛ,Koni amɛkana nii kɛ amɛhiŋmɛiiNi amɛkanu nii kɛ amɛtoii,Koni amɛtsui akanu shishi,Ni amɛku amɛsɛɛ ni atsa amɛ.”+ 11 Kɛkɛ ni mikɛɛ akɛ: “Ao Yehowa, kɛyashi mɛɛ be?” Kɛkɛ ni ekɛɛ akɛ: “Kɛyashi abaakumɔ maji lɛ fɛɛ ni mɔ ko mɔ ko ehiii mliNi shĩai lɛ hu mɔ ko mɔ ko ehiii mliNi akpãtã shikpɔŋ lɛ hiɛ ni etsɔ amaŋfɔ;+ 12 Kɛyashi Yehowa baashwie mɛi kɛya shɔŋŋ+Ni hei babaoo baakamɔ shi efoji yɛ shikpɔŋ lɛ nɔ. 13 “Shi mlijai nyɔŋma mli ekome baashwɛ yɛ nɔ kɛ̃, ni abaashã ekoŋŋ. Etamɔ bɔ ni kɛ́ afo tso agbo loo ooki tso afɔ̃ shi lɛ, ashiɔ etsoku lɛ; dumɔwu* krɔŋkrɔŋ ko baafee etsoku lɛ.”\n^ Hebri sht. ŋm., “Ni mɔ ni boɔ lɛ gbee.”\n^ Hebri sht. ŋm., “Minaa eka.”\n^ Loo “akpãtã ohe esha lɛ.”\n^ Loo “seshi.”


2 Maŋtsɛmɛi 13 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\n2 Maŋtsɛmɛi 13:1-25\nYehoahaz batsɔ Israel maŋtsɛ (1-9)\nYehoash batsɔ Israel maŋtsɛ (10-13)\nElisha ka Yehoash ekwɛ akɛ ehiɛ edɔ lo (14-19)\nElisha gbele lɛ; ewui lɛ hã nuu ko ni egbo te shi (20, 21)\nElisha naagbee gbalɛ lɛ ba mli (22-25)\n13 Yɛ Yuda maŋtsɛ Yehoash,+ Ahazia+ binuu lɛ nɔyeli afi ni ji 23 lɛ nɔ lɛ, Yehoahaz, Yehu+ binuu lɛ batsɔ Israel maŋtsɛ yɛ Samaria, ni eye nɔ afii 17. 2 Etee nɔ efee efɔŋ yɛ Yehowa hiɛ, ni efee esha ni Yeroboam, Nebat binuu lɛ hã Israel fee lɛ.+ Etsiii ehe kɛjeee he. 3 No hewɔ lɛ, Yehowa mli wo Israel la+ waa,+ ni ekɛ amɛ wo Siria maŋtsɛ Hazael+ kɛ Ben-hadad,+ Hazael binuu lɛ dɛŋ yɛ amɛgbii lɛ amli fɛɛ. 4 Be ko sɛɛ lɛ, Yehoahaz kpa Yehowa fai koni ena lɛ mɔbɔ, ni Yehowa bo lɛ toi, ejaakɛ ena bɔ ni Siria maŋtsɛ lɛ wa Israelbii lɛ ayi lɛ.+ 5 No hewɔ lɛ, Yehowa hã Israelbii lɛ kpɔ̃lɔ+ ko koni ejie amɛ kɛje Siriabii lɛ adɛŋ, ni Israelbii lɛ hi shi yɛ amɛshĩai amli tamɔ tsutsu lɛ.* 6 (Shi amɛtsiii amɛhe kɛjeee esha ni Yeroboam shĩa lɛ hã Israel fee lɛ he.+ Amɛtee nɔ amɛfee esha nɛɛ,* ni wɔŋ tso*+ lɛ tee nɔ ema Samaria.) 7 Yehoahaz asraafoi lɛ ateŋ okpɔŋɔnɔtaralɔi 50, shwiilii 10, kɛ asraafoi 10,000 ni nyiɛɔ amɛnane nɔ pɛ shwɛ, ejaakɛ Siria maŋtsɛ lɛ ekpãtã amɛteŋ mɛi babaoo ahiɛ,+ ni enaanaa amɛnɔ ni efee amɛ tamɔ ŋmaagbeemɔ beiaŋ mulu.+ 8 Yehoahaz shihilɛ mli saji krokomɛi fɛɛ, nibii ni efee kɛ enitsumɔi wuji lɛ, aŋmala yɛ Israel maŋtsɛmɛi ayinɔsaji awolo lɛ mli. 9 Kɛkɛ ni Yehoahaz gbo,* ni afu lɛ yɛ Samaria;+ ni ebinuu Yehoash baye maŋtsɛ yɛ esɛɛ. 10 Yɛ Yuda maŋtsɛ Yehoash+ nɔyeli afi ni ji 37 lɛ nɔ lɛ, Yehoash, Yehoahaz binuu lɛ, batsɔ Israel maŋtsɛ yɛ Samaria, ni eye nɔ afii 16. 11 Etee nɔ efee efɔŋ yɛ Yehowa hiɛ, etsiii ehe kɛjeee eshai fɛɛ ni Yeroboam, Nebat binuu lɛ, hã Israel fee lɛ he.+ Etee nɔ efee eshai nɛɛ.* 12 Yehoash shihilɛ mli saji krokomɛi fɛɛ, nibii ni efee kɛ enitsumɔi wuji lɛ, kɛ bɔ ni ekɛ Yuda maŋtsɛ Amazia wu lɛ,+ aŋmala yɛ Israel maŋtsɛmɛi ayinɔsaji awolo lɛ mli. 13 Kɛkɛ ni Yehoash gbo,* ni Yeroboam*+ bata emaŋtsɛ sɛi lɛ nɔ. Ni afu Yehoash yɛ Samaria yɛ Israel maŋtsɛmɛi lɛ amasɛi.+ 14 Eba mli akɛ, be ni hela ni baagbe Elisha+ lɛ mɔ lɛ lɛ, Yehoash, Israel maŋtsɛ lɛ, kpeleke shi kɛba Elisha ŋɔɔ ni ebafó eshwie enɔ ekɛɛ: “Mitsɛ, mitsɛ! Naa! Israel shwiili lɛ kɛ ekpɔŋɔnɔtaralɔi lɛ!”+ 15 Kɛkɛ ni Elisha kɛɛ lɛ akɛ: “Kɔ gãi kɛ gãimlibii.” No hewɔ lɛ, ekɔ gãi kɛ gãimlibii. 16 Kɛkɛ ni ekɛɛ Israel maŋtsɛ lɛ akɛ: “Okɛ onine amɔ gãi lɛ mli.” No hewɔ lɛ, ekɛ enine mɔ mli, no sɛɛ lɛ, Elisha kɛ eniji shwie maŋtsɛ lɛ niji anɔ. 17 Kɛkɛ ni Elisha kɛɛ akɛ: “Gbelemɔ samfɛlɛ ni kwɛɔ bokãgbɛ lɛ.” Ni egbele. Elisha kɛɛ akɛ: “Tsɛ̃ gãi lɛ!” Ni etsɛ̃ gãi lɛ. Agbɛnɛ Elisha kɛɛ akɛ: “Naa Yehowa kunimyeli* gãimlibi lɛ, kunimyeli* gãmlibi ni baaye Siria nɔ kunim lɛ!” Obaatswia Siria nii* yɛ Afek+ kɛyashi obaakpãtã amɛhiɛ kwraa.” 18 Elisha wie kɛtsa nɔ akɛ: “Kɔlɔmɔ gãimlibii lɛ,” ni ekɔlɔ. Kɛkɛ ni ekɛɛ Israel maŋtsɛ lɛ akɛ: “Okɛtswia shikpɔŋ.” No hewɔ lɛ, ekɛtswia shikpɔŋ shii etɛ ni ekpa. 19 Kɛkɛ ni anɔkwa Nyɔŋmɔ lɛ gbɔmɔ lɛ mli fu ni ekɛɛ akɛ: “Kulɛ esa akɛ okɛtswia shikpɔŋ shii enumɔ loo shii ekpaa! Kɛkɛ lɛ obaatswia Siria nii kɛyashi obaakpãtã amɛhiɛ kwraa, shi amrɔ nɛɛ obaatswia Siria nii shii etɛ pɛ.”+ 20 No sɛɛ lɛ, Elisha gbo ni afu lɛ. Nakai beiaŋ lɛ, Moabbii ojotswalɔi ata+ baa shikpɔŋ lɛ nɔ yɛ afi lɛ shishijee mli.* 21 Be ni hii komɛi yaafu nuu ko lɛ, amɛna ojotswalɔi ata lɛ, no hewɔ lɛ amɛhe fee oya ni amɛshɛ nuu lɛ gbonyo lɛ amɛwo Elisha fuuhe lɛ, ni amɛjo foi. Be ni nuu lɛ gbonyo lɛ he yasa Elisha wui lɛ ahe lɛ, nuu lɛ ba wala mli,+ ni ete shi edamɔ enaji anɔ. 22 Siria maŋtsɛ Hazael+ wa Israel yi+ yɛ Yehoahaz gbii lɛ amli fɛɛ. 23 Shi Yehowa dro amɛ, ni ena amɛ mɔbɔ+ ni egbala ejwɛŋmɔ kɛba amɛnɔ yɛ ekpaŋmɔ ni ekɛ Abraham,+ kɛ Isak,+ kɛ Yakob kpaŋ lɛ hewɔ.+ Esumɔɔɔ ni amɛhiɛ kpãtãa, ni eshwieko amɛ kɛjeko ehiɛ kɛbashi ŋmɛnɛ. 24 Be ni Siria maŋtsɛ Hazael gbo lɛ, ebinuu Ben-hadad baye maŋtsɛ yɛ esɛɛ. 25 Kɛkɛ ni Yehoash, Yehoahaz binuu lɛ shɔ̃ maji ni Hazael shɔ̃ yɛ etsɛ Yehoahaz dɛŋ yɛ ta mli lɛ kɛjɛ Ben-hadad, Hazael binuu lɛ dɛŋ. Yehoash tswia lɛ nii* shii etɛ+ ni eshɔ̃ Israel maji lɛ ekoŋŋ.\n^ Ni tsɔɔ akɛ amɛná toiŋjɔlɛ ni amɛhi shi shweshweeshwe.\n^ Hebri sht. ŋm., “Enyiɛ yɛ mli.”\n^ Hebri sht. ŋm., “Enyiɛ yɛ eshai nɛɛ amli.”\n^ Ni ji, Yeroboam ni ji enyɔ.\n^ Loo “yiwalaheremɔ.”\n^ Loo “Obaaye Siria nɔ kunim.”\n^ Hebri sht. ŋm., “kɛ́ afi lɛ ba lɛ,” ekã shi faŋŋ akɛ Yudafoi anyɔɔŋ ni ji Abib (Nisan) lɛ mli.\n^ Loo “Yehoash ye enɔ kunim.”\n2 Maŋtsɛmɛi 13


Baiblo Mi Sanehi Yesu Ha Nihi Fuu Niye Ní - Yehowa Odasefoli Internet Nítsumi He\nNƆ́ KO ba nɛ hí kulaa. A gbe Yohane Baptisilɔ ɔ be bɔɔ pɛ ji nɛ ɔ. Herodia nɛ ji Matsɛ ɔ yo ɔ sume e sane. Lɔɔ he ɔ, e ha nɛ matsɛ ɔ po Yohane yi.\nBenɛ Yesu nu he ɔ, e ye aywilɛho wawɛɛ. Lɛ nɔ kake e ho he ko banee ya. Se ni ɔmɛ nyɛɛ e se. Benɛ Yesu na nimli babauu ɔ, e mi mi sã lɛ ngɛ a he. Nɛ e tu Mawu matsɛ yemi ɔ he munyu kɛ tsɔɔ mɛ, nɛ e tsa a kpɛti nihi nɛ be he wami ɔ hulɔ.\nE kaseli ɔmɛ ba e ngɔ jamɛ a gbɔkuɛ ɔ, nɛ a ba de lɛ ke: ‘Je jɔ nɛ hiɛ ɔ hu ngɛ banee. Moo wo ni ɔmɛ blɔ kɛ ya kɔpe ɔmɛ a mi, konɛ a ya he niye ní nɛ a ye.’\nYesu ha heto ke: ‘E sɛ kaa a ya. Nyɛ hla nɔ́ ko ha mɛ nɛ a ye.’ Kɛkɛ nɛ e bi Filipo ke: ‘Jije wa ma ná niye ní ngɛ ma he bɔnɛ e maa su ni ɔmɛ tsuo?’\nFilipo ha heto ke: ‘Ke wa ma he niye ní bɔnɛ nɔ tsuaa nɔ ma na bɔɔ ko nɛ e ye ɔ, lɛɛ wa ma puɛ sika fuu.’ Kɛkɛ nɛ Andrea de ke: ‘Jokuɛ nyumuyo nɛ ɔ hɛɛ abolo enuɔ kɛ lo enyɔ. Se e be ni ɔmɛ tsuo sue.’\nYesu de mɛ ke: ‘Nyɛ ha nɛ ni ɔmɛ nɛ a hi si ngɛ nga a nɔ.’ Kɛkɛ nɛ e na Mawu si ngɛ niye ní ɔ he, nɛ e bɔni abolo ɔ mi kumi tsɔwitsɔwi. Lɔɔ se ɔ, e kaseli ɔmɛ gba abolo kɛ lo ɔ ha ni ɔmɛ tsuo. Nyumuhi nɛ ngɛ a kpɛti ɔ a yibɔ ji 5,000, nɛ yihi kɛ jokuɛwi akpehi abɔ hu piɛɛ a he. Mɛ tsuo a ye nɛ a tɔ. Nɛ benɛ kaseli ɔmɛ bua sisi bibliwi ɔmɛ a nya a, a ná kusii (kɛ̃tɛ) 12 sɔuu!\nJehanɛ ɔ, Yesu ha e kaseli ɔmɛ sɛ lɛ mi konɛ á ya Galilea Wo ɔ se. Kɔɔhiɔ nɛ nya wa ko fia jamɛ a gbɔkuɛ ɔ, nɛ oslɔke ɔ tsitsɛɛ lɛ ɔ kɛ ya hiɛ kɛ hiɛ. Kaseli ɔmɛ ye gbeye wawɛɛ. Kɛkɛ nɛ nyɔ mi kpɛti ɔ, a na nɔ ko nɛ ngɛ nyu ɔ nɔ nyɛɛe kɛ ma a ngɔ. A ye gbeye nɛ a kpa ngmlaa ejakaa a li nɔ́ nɛ a na a.\nYesu de mɛ ke: ‘Nyɛ ko ye gbeye. Imi!’ Se loloolo ɔ, a he we lɛ yi. Lɔɔ he ɔ, Petro de ke: ‘Nyɔmtsɛ, ke mo niinɛ ɔ, lɛɛ de mi nɛ ma nyɛɛ nyu ɔ nɔ kɛ ba o ngɔ mɔ.’ Yesu ha lɛ heto ke: ‘Ba!’ Kɛkɛ nɛ Petro je lɛ ɔ mi, nɛ e bɔni nyu ɔ nɔ nyɛɛmi! Se e bɔni gbeye yemi nɛ lɔɔ ha e bɔni mumi kɛ yaa nyu ɔ sisi, nɛ Yesu he e yi wami.\nPee se ɔ, Yesu ha nihi akpehi abɔ kpa hu niye ní. Nɛ ngɛ enɛ ɔ mi ɔ lɛɛ e ngɔ abolo kpaago kɛ lo tsɔwi bɔɔ ko kɛ lɛ mɛ. Nɛ a tɔ kaa kekle bi ɔmɛ. Anɛ bɔnɛ Yesu hyɛɛ nihi a nɔ ha a be bua jɔmi lo? Benɛ Yesu ma ba ye nɔ kaa matsɛ nɛ Mawu to ɔ, nɔ́ ko nɔ́ ko be wɔ hiae!\nMɛni nɔ́ yayami ba Yohane Baptisilɔ ɔ nɔ, nɛ kɛ enɛ ɔ ha Yesu nu he kɛɛ?\nMɛni blɔ nɔ Yesu gu kɛ ha nimli babauu nɛ nyɛɛ e se ɔ niye ní, nɛ e sisi bibliwi enyɛmɛ piɛ?\nMɛni heje kaseli ɔmɛ ye gbeye nyɔ mi ɔ, nɛ mɛni ba Petro nɔ?\nMɛni blɔ nɔ Yesu gu kɛ ha nihi akpehi abɔ niye ní ekohu?\nMɛni heje ke Yesu ba ye zugba a nɔ kaa Mawu Matsɛ ɔ, e maa pee bua jɔmi ɔ?\nKane Mateo 14:1-32.\nSane nɛ ngɛ Mateo 14:23-32 haa wɔ mɛni sisi numi ngɛ Petro su he?\nMɛni blɔ nɔ Ngmami ɔ ha wa le kaa Petro pee tsakemi, nɛ e ye bɔnɛ e peeɔ e ní kplakplaakpla ha a nɔ? (Mat. 14:27-30; Yoh. 18:10; 21:7; Níts. 2:14, 37-40; 1 Pet. 5:6, 10)\nKane Mateo 15:29-38.\nMɛni blɔ nɔ Yesu tsɔɔ ngɛ kaa e ngɛ bumi kɛ ha helo nya níhi nɛ je e tsɛ ngɔ ɔ? (Mat. 15:37; Yoh. 6:12; Kol. 3:15)\nKane Yohane 6:1-21.\nMɛni blɔ nɔ mwɔnɛ ɔ Kristofoli ma nyɛ maa kase Yesu nɔhyɛ nɔ́ ɔ ngɛ bɔnɛ a maa pee a ní ha ngɛ níhi nɛ amlaalo ɔ biɔ ngɛ a dɛ ɔ he? (Yoh. 6:15; Mat. 22:21; Rom. 12:2; 13:1-4)


Ezekiel 43 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nSɔlemɔ shĩa lɛ mli yi obɔ kɛ Yehowa anunyam lɛ (1-12)\nAfɔleshaa latɛ lɛ (13-27)\n43 Kɛkɛ ni ekɛ mi tee agbó ni hiɛ kwɛɔ bokãgbɛ lɛ naa.+ 2 Mina Israel Nyɔŋmɔ lɛ anunyam lɛ jɛ bokãgbɛ kɛmiiba yɛ jɛmɛ,+ ni egbee tamɔ nui babaoo agbɛɛmɔ;+ ni enunyam lɛ kpɛ shikpɔŋ lɛ nɔ.+ 3 Nɔ ni mina lɛ tamɔ ninaa ni mina be ni miba koni mibakpãtã* maŋ lɛ hiɛ lɛ, ni etamɔ nɔ ni mina yɛ Kebar faa lɛ he lɛ;+ ni mikɛ mihiɛ bu shi. 4 Kɛkɛ ni Yehowa anunyam lɛ tsɔ agbó ni hiɛ kwɛɔ bokãgbɛ lɛ mli kɛbote sɔlemɔ shĩa* lɛ mli.+ 5 Kɛkɛ ni mumɔ ko wó mi ni ekɛ mi ba mligbɛ kpo lɛ nɔ, ni mina akɛ sɔlemɔ shĩa lɛ mli eyi obɔ kɛ Yehowa anunyam lɛ.+ 6 Kɛkɛ ni minu ni mɔ ko jɛ sɔlemɔ shĩa lɛ mli ekɛ mi miiwie, ni nuu lɛ ba ni ebadamɔ mimasɛi.+ 7 Ekɛɛ mi akɛ: “Gbɔmɔ bi,* mimaŋtsɛ sɛi+ lɛ maahe kɛ minajiashi maahe hu nɛ,+ he ni mahi shi yɛ Israelbii lɛ ateŋ kɛya naanɔ lɛ.+ Israel shĩa lɛ, amɛ kɛ amɛmaŋtsɛmɛi lɛ, ejeŋ misɛɛ dɔŋŋ* kɛwoŋ migbɛ́i krɔŋkrɔŋ lɛ he muji+ ni amɛkɛ amɛmaŋtsɛmɛi lɛ agbohii lɛ hu woŋ migbɛ́i krɔŋkrɔŋ lɛ he muji dɔŋŋ. 8 Akɛni amɛhã amɛshinaa shi bɛŋkɛ mishinaa shi, ni amɛhã amɛshinaatso lɛ bɛŋkɛ mishinaatso lɛ, ni gbogbo pɛ ni fo mi kɛ amɛ teŋ hewɔ lɛ,+ amɛkɛ nyaŋemɔ nibii ni amɛfee lɛ wo migbɛ́i krɔŋkrɔŋ lɛ he muji, no hewɔ lɛ, mikpãtã amɛhiɛ yɛ mimlifu lɛ mli.+ 9 Agbɛnɛ, hã amɛjie amɛtoigbele* lɛ kɛ amɛmaŋtsɛmɛi lɛ agbohii lɛ kɛje mihe kɛya sɛɛ shɔŋŋ, ni mahi shi yɛ amɛteŋ kɛya naanɔ.+ 10 “Bo gbɔmɔ bi,* tsɔɔmɔ Israel shĩa lɛ bɔ ni sɔlemɔ shĩa lɛ yɔɔ,+ koni amɛhiɛ agboi yɛ amɛtɔmɔi lɛ ahewɔ,+ ni amɛkase sɔlemɔ shĩa lɛ he nitɛŋmɔ ni yɔɔ wolo nɔ lɛ.* 11 Kɛ́ amɛhiɛ gboi yɛ nibii fɛɛ ni amɛfee lɛ ahewɔ lɛ, hã amɛle bɔ ni sɔlemɔ shĩa lɛ he nitɛŋmɔ ni yɔɔ wolo nɔ lɛ ji, ehe gbɛjianɔtoo, hei ni atsɔɔ kɛjeɔ kpo kɛ hei ni atsɔɔ kɛboteɔ mli.+ Hã amɛle bɔ ni ehe nitɛŋmɔ ni yɔɔ wolo nɔ lɛ fɛɛ ji kɛ ehe gbɛtsɔɔmɔi lɛ, ehe nitɛŋmɔ ni yɔɔ wolo nɔ lɛ kɛ ehe mlai lɛ, ni oŋmala oshwie shi yɛ amɛhiɛ koni amɛna bɔ ni ehe nitɛŋmɔ ni yɔɔ wolo nɔ lɛ fɛɛ ji, ni amɛye ehe gbɛtsɔɔmɔi lɛ anɔ.+ 12 Sɔlemɔ shĩa lɛ he mla lɛ nɛ. Gɔŋ lɛ yiteŋ he ni ema lɛ kɛ gɔŋ lɛ yiteŋ shikpɔŋ muu lɛ fɛɛ ni bɔle lɛ lɛ ji he ni yɔɔ krɔŋkrɔŋ fe fɛɛ.+ Naa! Sɔlemɔ shĩa lɛ he mla lɛ nɛ. 13 “Afɔleshaa latɛ lɛ susumɔi yɛ ninetalɔi amli nɛ+ (akɛ dɛ̃ lɛɛmɔ kome kɛlɛ efata ninetalɔ kome fɛɛ ninetalɔ kome he).* Eshishi lɛ, ninetalɔ kome ni, elɛɛmɔ hu, ninetalɔ kome ni. Eshishi lɛ naabu ni bɔle he kɛkpe lɛ, elɛɛmɔ ji dɛ̃ ni agbɛ mli lɛɛmɔ kome.* Afɔleshaa latɛ lɛ shishi lɛ nɛ. 14 Kɛjɛ eshishi ni ma shikpɔŋ lɛ nɔ kɛyashi eshishi kpoku ni bɔle he lɛ nɔ lɛ, eji ninetalɔi enyɔ, ni elɛɛmɔ ji ninetalɔ kome. Kɛjɛ kpoku bibioo ni bɔle he lɛ nɔ kɛyashi kpoku agbo ni bɔle he lɛ nɔ lɛ, eji ninetalɔi ejwɛ, ni elɛɛmɔ ji ninetalɔ kome. 15 Nɔ ni ashãa afɔle lɛ yɛ nɔ lɛ kwɔlɛ ji ninetalɔi ejwɛ, ni akolontoi ejwɛ eje kpo yɛ nɔ ni ashãa afɔle lɛ yɛ nɔ lɛ he.+ 16 Nɔ ni ashãa afɔle lɛ yɛ nɔ lɛ hiɛ koji ejwɛ, ekɛlɛ ji ninetalɔi 12, ni elɛɛmɔ ji ninetalɔi 12.+ 17 Kpoku ni bɔle he kɛkpe lɛ koji ejwɛ lɛ kɛlɛ ji ninetalɔi 14, ni elɛɛmɔ ji ninetalɔi 14; ni enaabu ni bɔle he lɛ lɛɛmɔ ji ninetalɔ fã, ni eshishi lɛ kɛbɔle kɛkpe lɛ, ninetalɔ kome ni. “Ni ehe atrakpoi lɛ hiɛ miikwɛ bokãgbɛ.” 18 Kɛkɛ ni ekɛɛ mi akɛ, “Gbɔmɔ bi,* nɔ ni Nuŋtsɔ Ofe Yehowa kɛɛ nɛ: ‘Kɛ́ ama afɔleshaa latɛ lɛ koni ashã shãa afɔlei yɛ nɔ, ni akɛ lá ashwã nɔ lɛ, gbɛtsɔɔmɔi ni esa akɛ akɛtsu nii nɛ.’+ 19 “‘Okɛ tsinai lɛ ateŋ tsinanuu* ahã Levi osɔfoi ni jɛ Zadok+ seshibii lɛ ateŋ ni baa mihiɛ amɛbasɔmɔɔ mi lɛ koni amɛkɛshã esha afɔle,’+ Nuŋtsɔ Ofe Yehowa kɛɛ. 20 ‘Ŋɔɔ elá lɛ eko ni okɛkpa afɔleshaa latɛ lɛ akolontoi ejwɛ lɛ, kɛ kpoku ni bɔle he lɛ koji ejwɛ lɛ, kɛ eshishi lɛ naabu ni bɔle he kɛkpe lɛ ahe, koni okɛjie ehe esha lɛ ni okɛkpãtã ohã lɛ.+ 21 No sɛɛ lɛ, ŋɔɔ tsinanuu* lɛ, ni ji esha afɔle lɛ, koni oshã yɛ he ni ato yɛ sɔlemɔ shĩa lɛ mli akɛ ashã yɛ lɛ, yɛ jamɔhe lɛ sɛɛ.+ 22 Yɛ gbi ni ji enyɔ lɛ nɔ lɛ, okɛ abotianuu ni kpa ko bɛ ehe baahã akɛ esha afɔle; ni amɛkɛbaajie afɔleshaa latɛ lɛ he esha tamɔ bɔ ni amɛkɛ tsinanuu* lɛ jie ehe esha lɛ.’ 23 “‘Kɛ́ ojie ehe esha lɛ ogbe naa lɛ, okɛ tsinai lɛ ateŋ tsinanuu* ni kpa ko bɛ ehe kɛ tooku lɛ ateŋ gwantɛŋnuu ni kpa ko bɛ ehe baahã. 24 Okɛ amɛ baaba Yehowa hiɛ, ni osɔfoi lɛ kɛ ŋoo baashwã amɛnɔ,+ ni amɛkɛ amɛ baashã shãa afɔle amɛhã Yehowa. 25 Okɛ abotianuu, kɛ tsinai lɛ ateŋ tsinanuu,* kɛ tooku lɛ ateŋ gwantɛŋnuu baahã gbii kpawo akɛ nɔ ni akɛbaashã esha afɔle daa gbi;+ okɛ kooloi ni kpa ko bɛ amɛhe* baahã. 26 Amɛkɛ amɛ baakpãtã amɛhã afɔleshaa latɛ lɛ gbii kpawo, ni amɛfee lɛ krɔŋkrɔŋ, ni amɛgbele naa kɛhã nitsumɔ. 27 Kɛ́ gbii lɛ ba naagbee lɛ, yɛ gbi ni ji kpaanyɔ lɛ nɔ,+ kɛ no sɛɛ lɛ, osɔfoi lɛ baashã nyɛshãa afɔlei lɛ kɛ nyɛnaanyobɔɔ afɔlei* lɛ yɛ afɔleshaa latɛ lɛ nɔ; ni maná nyɛhe miishɛɛ,’+ Nuŋtsɔ Ofe Yehowa kɛɛ.”\n^ Shishitsɔɔmɔ komɛi kɛɔ akɛ, “be ni eba koni ebakpãtã.”\n^ Hebri sht. ŋm., “kɛbote shĩa.”\n^ Loo “ebɔŋ ajwamaŋ dɔŋŋ.”\n^ Loo “amɛjwamaŋbɔɔ.”\n^ Hebri sht. ŋm., “amɛsusu ehe okadi lɛ.”\n^ Aaafee sɛntimitai 22.2 (iŋtsii 8.75). Kwɛmɔ Saji Krokomɛi B14 lɛ.\n^ Loo “kooloi ni eye emuu.”\n^ Ni ji, maŋbii lɛ anɔ lɛ.


The University of Chicago Law Review , Vol. 58, No. 2, Approaching Democracy: A New Legal Order for Eastern Europe (Spring, 1991), pp. 483-510


Montejaque, Málaga, Andalusia, Spain, Europe. Стоковое фото № 32067704, фотограф José Luis Hidalgo Salguero / easy Fotostock / Фотобанк Лори\nИзображение № 32067704\nMontejaque, Málaga, Andalusia, Spain, Europe.\nserranía, 051885313, andalusia, architecture, art, color, image, costa, del, sol, cut, europe, european, flower, historic, history, human, settlement, iberian, peninsula, interesting, landscape, malaga, montejaque, mount, mountain, mt, olive, pink, place, de, ronda, sierra, spain, spanish, spring, tradition, traditional, travel, typical, village, white, whitewashed, esy, easyfotostock


Yaa nɔ Ofi Shi Koni Yehowa Ajɔɔ Bo | Nikasemɔ\n“Okɛ Nyɔŋmɔ kɛ gbɔmɛi eshi mple ni oye kunim.”—1 MOSE 32:28.\nLALAI: 60, 38\nMƐNI WƆBAANYƐ WƆKASE YƐ MƐI NI NYIƐ SƐƐ NƐƐ ADƐŊ?\nYakob kɛ Rahel.\n1, 2. Mɛɛ nibii esa akɛ Yehowa tsuji awu ashi?\nKƐJƐ Abel yinɔ aahu kɛbashi ŋmɛnɛ lɛ, Nyɔŋmɔ tsuji anɔkwafoi náko esɔɔmɔ mlɛo. Bɔfo Paulo kai Kristofoi ni yɔɔ Yudea lɛ bɔ ni amɛfi shi yɛ “nɔmɔ kpele kɛ amanehului amli lɛ.” Nyɛmimɛi nɛɛ fi shi koni amɛhã Yehowa tsui anyɔ emli ni ejɔɔ amɛ. (Heb. 10:32-34) Shwɛmɔi komɛi ni blema Helabii lɛ shwɛɔ lɛ biɔ hiɛmiamɔ waa. Ekomɛi ji foidamɔ, abɔtirifɔ̃ɔ, kɛ atswɛrɛnɔmɔ. Paulo kɛ Kristofoi to mɛi ni shwɛɔ shwɛmɔi nɛɛ ahe. (Heb. 12:1, 4) Ŋmɛnɛ lɛ, wɔ hu wɔmiida wala he foi. Shi wɔyɛ henyɛlɔi ni baanyɛ agbala wɔjwɛŋmɔ kɛje foi ni wɔdaa lɛ nɔ, amɛtɔ̃tɔ wɔnane, amɛwo wɔ amɛtswia shi, loo amɛfee nibii krokomɛi ni baanyɛ afite wɔmiishɛɛ ni ehã juromɔnɔ lɛ abɔ wɔ.\n2 Henyɛlɔi nɛɛ ateŋ mɛi ni he wa fe fɛɛ ji Satan kɛ jeŋ fɔŋ nɛɛ ni kã ehewalɛ mli lɛ. (Efe. 6:12) Ehe miihia waa ni wɔkwɛ wɔhe nɔ jogbaŋŋ koni hemɔkɛyelii gbohii, amale tsɔɔmɔi, jeŋba sha, tawashɛremɔ, daanumɔ babaoo, tsofai fɔji kɛnitsumɔ, kɛ nibii krokomɛi ni tamɔ nakai ni ehe shi waa yɛ je lɛ mli lɛ akaná wɔnɔ hewalɛ. Yɛ nibii nɛɛ asɛɛ lɛ, esa akɛ wɔwu wɔshi emuu ni wɔyeee lɛ kɛ nibii ni baanyɛ aje wɔnijiaŋ wui lɛ hu.—2 Kor. 10:3-6; Kol. 3:5-9.\n3. Mɛɛ gbɛ nɔ Nyɔŋmɔ tsɔseɔ wɔ koni wɔwu wɔshi wɔhenyɛlɔi lɛ?\n3 Ani wɔbaanyɛ wɔye henyɛlɔi ni he wala nɛɛ anɔ kunim? Hɛɛ, wɔbaanyɛ! Shi ekãaa shi akɔɔɔ. Paulo kɛ ehe to mɔ ko ni nɔɔ atswɛrɛ he, ni ewie akɛ: “Bɔ ni mifɔ̃ɔ mitswɛrɛi lɛ, mifɔ̃ɔɔ lɛ bɔ ni baahã mamamɔ kɔɔyɔɔ atswɛrɛ.” (1 Kor. 9:26) Taakɛ bɔ ni mɔ ko ni nɔɔ atswɛrɛ lɛ mamɔɔ mɔ ni ekɛshiɔ akaŋ lɛ atswɛrɛ lɛ, nakai esa akɛ wɔ hu wɔwu wɔshi wɔhenyɛlɔi lɛ. Yehowa tsɔseɔ wɔ ni eyeɔ ebuaa wɔ yɛ ta ni wɔwuɔ lɛ mli, ni efeɔ nakai kɛtsɔ Biblia lɛ nɔ. Kɛfata he lɛ, etsɔɔ asafo lɛ woji lɛ, kɛ nibii ni atsɔɔ wɔ yɛ asafoŋ kpeei, kpeei bibii, kɛ kpeei wuji ashishi lɛ hu anɔ ewaa wɔ. Ani okɛ nibii ni etsɔɔ bo lɛ fɛɛ miitsu nii? Kɛ́ ekomɛi yɛ ni okɛtsuuu nii lɛ, belɛ, jeee ohewalɛ fɛɛ okɛwuɔ oshiɔ ohenyɛlɔi lɛ, yɛ gbɛ ko nɔ lɛ, ‘oomamɔ kɔɔyɔɔ atswɛrɛ.’\n4. Kɛ́ wɔsumɔɔɔ ni efɔŋ yeɔ wɔnɔ kunim lɛ, mɛni esa akɛ wɔfee?\n4 Esa akɛ wɔhiɛ ahi wɔhe nɔ be fɛɛ be, ejaakɛ wɔhenyɛlɔi lɛ baanyɛ atutua wɔ be ni wɔkpaaa gbɛ loo be ni wɔgbɔjɔ. Biblia lɛ bɔɔ wɔ kɔkɔ akɛ: “Kaahã efɔŋ miiye onɔ kunim, shi moŋ yaa nɔ okɛ ekpakpa aye efɔŋ nɔ kunim.” (Rom. 12:21) Kɔkɔbɔɔ nɛɛ woɔ wɔ hewalɛ. Ehãa wɔnaa akɛ, kɛ́ wɔtee nɔ wɔwu wɔshi efɔŋ lɛ, wɔbaaye kunim. Shi kɛ́ wɔŋmɛɛ wɔhiɛ ahe ni wɔkpa ta lɛ wu lɛ, Satan, jeŋ fɔŋ nɛɛ, kɛ emuu ni wɔyeee lɛ baaye wɔnɔ kunim. No hewɔ lɛ, kaahã Satan wo ohe gbeyei ni ehã onijiaŋ je wui. Yaa nɔ owu ta lɛ!—1 Pet. 5:9.\n5. (a) Mɛni ji nɔ kome ni baaye abua wɔ koni wɔye kunim yɛ ta ni wɔwuɔ lɛ mli? (b) Namɛi ahe wɔbaasusu?\n5 Nɔ kome ni baaye abua wɔ ni wɔye kunim yɛ ta ni wɔwuɔ lɛ mli ji, ni wɔbaahã wɔhiɛ ahi nɔ hewɔ ni etɔɔ wɔ lɛ nɔ. No ji akɛ, wɔmiitao ni wɔhã Nyɔŋmɔ tsui anyɔ emli ni ejɔɔ wɔ. Hebribii 11:6 lɛ kɛɔ akɛ: “Mɔ fɛɛ mɔ ni bɛŋkɛɔ Nyɔŋmɔ lɛ, esa akɛ ehe eye akɛ eyɛ ni eji mɛi ni kɛ hiɛdɔɔ taoɔ esɛɛ gbɛ lɛ ajurolɔ.” Wiemɔ ni ji “kɛ hiɛdɔɔ taoɔ” lɛ hãa wɔnaa akɛ, kɛ́ wɔmiitao wɔhã Nyɔŋmɔ tsui anyɔ emli lɛ, esa akɛ wɔmia wɔhiɛ waa. (Bɔf. 15:17) Biblia lɛ wieɔ mɛi komɛi ni mia amɛhiɛ waa koni Yehowa ajɔɔ amɛ lɛ ahe. Amɛteŋ mɛi komɛi ji, Yakob, Rahel, Yosef, kɛ Paulo. Shihilɛi ni anɔkwafoi nɛɛ kɛkpe lɛ hã etɔ amɛ ni amɛhao. Kɛ̃lɛ, amɛfi shi, ni Yehowa jɔɔ amɛ, ni tsɔɔ akɛ, wɔ hu kɛ́ wɔmia wɔhiɛ waa yɛ ta ni wɔwuɔ lɛ mli lɛ, wɔbaaye omanye. Hã wɔsusu anɔkwafoi nɛɛ ahe fioo wɔkwɛ.\nYEHOWA JƆƆ MƐI NI FIƆ SHI SHIŊŊ LƐ\n6. Mɛni ye ebua Yakob ni efi shi lɛ? Mɛɛ gbɛ nɔ Yehowa jɔɔ lɛ? (Kwɛmɔ mfoniri ni yɔɔ nikasemɔ lɛ shishijee lɛ.)\n6 Yakob mia ehiɛ waa ni efi shi shiŋŋ, ejaakɛ esumɔɔ Yehowa. Ebu wekukpaa ni yɔɔ ekɛ Yehowa teŋ lɛ akɛ nɔ ko ni jara wa waa, ni ehe eye kɛ etsui fɛɛ akɛ, nɔ ni Yehowa ewo shi yɛ eseshi lɛ he lɛ baaba mli. (1 Mose 28:3, 4) Enɛ hãa wɔnaa nɔ hewɔ ni be ni eshwɛ fioo ni ebaaye afii 100 lɛ ekɛ ŋwɛibɔfo ko shi mple lɛ; efee nakai koni Nyɔŋmɔ ajɔɔ lɛ. (Kanemɔ 1 Mose 32:25-29.) Ani Yakob diɛŋtsɛ hewalɛ naa ekɛ ŋwɛibɔfo lɛ shi mple lɛ? Dabi kwraa! Ŋwɛibɔfoi ahe wa waa, shi akɛni Yakob etswa efai shi akɛ ebaafee nɔ fɛɛ nɔ ni esa akɛ efee koni Nyɔŋmɔ ajɔɔ lɛ hewɔ lɛ, ehãaa no awo ehe gbeyei. Yakob shifimɔ lɛ hewɔ lɛ, Yehowa jɔɔ lɛ, ni ewo lɛ gbɛ́i Israel. Gbɛ́i Israel lɛ shishi ji, “Mɔ ni kɛ Nyɔŋmɔ Shiɔ Mple,” loo “Mɔ ni Miaa Ehiɛ yɛ Nyɔŋmɔ Hiɛ.” Yakob nine shɛ juromɔnɔ ni wɔ hu wɔgboɔ he deŋme lɛ nɔ, no ji akɛ, ehã Yehowa tsui nyɔ emli ni Yehowa jɔɔ lɛ.\n7. (a) Mɛɛ shihilɛ ni haoɔ mɔ waa Rahel kɛkpe? (b) Mɛni efee kɛtsɔɔ akɛ ehãaa shihilɛ lɛ aje enijiaŋ wui? Mɛɛ gbɛ nɔ Yehowa jɔɔ lɛ?\n7 Rahel, ni ji Yakob ŋa ni esumɔɔ waa lɛ hu shwe ni ena gbɛ ni Yehowa baatsɔ nɔ ehã nɔ ni ewo shi akɛ ebaafee ehã ewu lɛ aba mli. Shi nɔ ko yɛ ni bafee tamɔ gbɛtsiinii kpele kɛhã lɛ. No ji, enyɛɛɛ efɔ. Yɛ mɛi ni hi shi yɛ no beiaŋ lɛ ateŋ lɛ, kɛ́ yoo ko nyɛɛɛ efɔ lɛ, ehaoɔ waa. No hewɔ lɛ, mɛni ye ebua Rahel koni enijiaŋ akaje wui? Mɛni ye ebua lɛ koni eya nɔ emia ehiɛ yɛ shihilɛ ni jaraa ni etamɔ nɔ ni enyɛŋ he nɔ ko efee nɛɛ mli? Etee nɔ ejɛ etsuiŋ esɔle waa ehã Yehowa, ni ekɛ ehiɛ fɔ̃ enɔ. Yehowa bo Rahel sɔlemɔi lɛ atoi, ni eduro lɛ bii. Enɛ hewɔ lɛ, Rahel nyɛ ewie akɛ, eye kunim yɛ ‘mple ni eshĩɔ’ lɛ mli!—1 Mose 30:8, 20-24.\n8. Mɛɛ naagbai Yosef kɛkpe yɛ shihilɛ mli? Ni mɛni wɔkaseɔ yɛ bɔ ni efee enii ehã lɛ mli?\n8 Ekã shi faŋŋ akɛ, nɔkwɛmɔnɔ kpakpa ni Yakob kɛ Rahel fee lɛ ná amɛbinuu Yosef nɔ hewalɛ ni eye ebua lɛ ni enyɛ ekpee kai srɔtoi ni ekɛkpe lɛ anaa. Nɔ ko ni ba Yosef nɔ be ni eye afii 17 lɛ, tsake eshihilɛ kwraa. Enyɛmimɛi lɛ ye ehe awuŋa ni amɛhɔ̃ɔ lɛ akɛ nyɔŋ. Sɛɛ mli lɛ, awo lɛ tsuŋ yɛ Ejipt afii pii, eyɛ mli akɛ efeko nɔ fɔŋ ko. (1 Mose 37:23-28; 39:7-9, 20, 21) Shi Yosef nijiaŋ ejeee wui, ebɛɛɛ enyɛmimɛi lɛ ewooo emli, ni asaŋ etaooo gbɛ ko ni ebaatsɔ nɔ efee amɛ nɔ ko kɛtse. Moŋ lɛ, ekɛ ejwɛŋmɔ kɛ etsui ma wekukpaa kpakpa ni yɔɔ ekɛ Yehowa teŋ lɛ nɔ. (3 Mose 19:18; Rom. 12:17-21) Mɛni wɔkaseɔ yɛ Yosef nɔkwɛmɔnɔ lɛ mli? Kɛ́ wɔnáaa shihilɛ mlɛo yɛ wɔgbekɛbiiashi, loo ekolɛ amrɔ nɛɛ po lɛ, etamɔ nɔ ni wɔshihilɛ efee basaa lɛ, esaaa akɛ wɔnijiaŋ jeɔ wui. Esa akɛ wɔya nɔ wɔmia wɔhiɛ ni wɔfi shi shiŋŋ. Kɛ́ wɔfee nakai lɛ, ashi abele, ashi akwɛ̃ lɛ, Yehowa baajɔɔ wɔ.—Kanemɔ 1 Mose 39:21-23.\n9. Mɛɛ gbɛ nɔ wɔbaanyɛ wɔkase Yakob, Rahel, kɛ Yosef?\n9 Ekolɛ okɛ shihilɛ ko ni jaraa miikpe. Ekolɛ aaye bo sane fɔŋ ko, mɛi kɛ bo yeee jogbaŋŋ yɛ mɔ ni oji, ohewolonɔ su, loo nɔ kroko ni tamɔ nakai lɛ hewɔ, aloo mɛi miiye ohe fɛo. Eeenyɛ efee po akɛ, mɔ ko miiye ohe awuŋa, ni no hewɔ lɛ, efolɔ onaa. Yɛ nɔ najiaŋ ni obaahã naagbai nɛɛ aje onijiaŋ wui lɛ, kaimɔ nɔ ni ye ebua Yakob, Rahel, kɛ Yosef. Anɔkwafoi nɛɛ bu wekukpaa ni yɔɔ amɛ kɛ Nyɔŋmɔ teŋ lɛ akɛ nɔ ko ni jara wa waa, ni enɛ hewɔ lɛ, ewaje amɛ ni ejɔɔ amɛ ni amɛtee nɔ amɛsɔmɔ lɛ kɛ miishɛɛ. Amɛtee nɔ amɛmia amɛhiɛ waa. Amɛjɛ amɛtsuiŋ amɛsɔle amɛhã Yehowa ni amɛfee nibii ni kɛ amɛsɔlemɔi lɛ kpãa gbee. Etsɛŋ kwraa, jeŋ fɔŋ nɛɛ baaba naagbee; no hewɔ lɛ, ehe miihia waa ni wɔmɔ wɔhemɔkɛyeli lɛ mli ni awa! Ani obaamia ohiɛ waa ni okɛ onaagbai lɛ ashi mple koni Yehowa ajɔɔ bo?\nFEEMƆ NƆ FƐƐ NƆ NI OBAANYƐ KONI NYƆŊMƆ AJƆƆ BO\n10, 11. (a) Dani Nyɔŋmɔ baajɔɔ wɔ lɛ, mɛɛ naagbai ekolɛ ehe baahia ni wɔkɛshi mple? (b) Mɛni baaye abua wɔ ni wɔfee nɔ ni ja koni wɔye kunim yɛ ta ni wɔwuɔ lɛ mli?\n10 Dani Nyɔŋmɔ baajɔɔ wɔ lɛ, ekolɛ ehe baahia ni wɔkɛ naagbai komɛi ashi mple. Mɛni ji naagbai nɛɛ ekomɛi? Ekome ko ni mɛi pii kɛshiɔ mple ji, akɔnɔi fɔji ni amɛnáa yɛ emuu ni amɛyeee lɛ hewɔ lɛ. Mɛi komɛi hu anɔ ji akɛ, amɛsumɔɔɔ shiɛmɔyaa. Yɛ mɛi komɛi agbɛfaŋ lɛ, ekolɛ amɛbɛ gbɔmɔtsoŋ hewalɛ loo amɛhe efee shoo. Nɔ kroko hu ni wɔteŋ mɛi komɛi kɛshiɔ mple ji akɛ, ewa hã wɔ akɛ wɔkɛ mɔ ko ni etɔ̃ wɔnɔ lɛ he baake lɛ. Ekɔɔɔ he eko afii abɔ ni wɔkɛsɔmɔ Yehowa lɛ, wɔteŋ mɔ fɛɛ mɔ yɛ naagbai ni esa akɛ wɔkɛshi mple koni wɔnyɛ wɔya nɔ wɔsɔmɔ Nyɔŋmɔ, mɔ ni juroɔ mɛi fɛɛ ni yeɔ lɛ anɔkwa lɛ.\nAni oofee bɔ fɛɛ bɔ ni obaanyɛ koni Nyɔŋmɔ ajɔɔ bo? (Kwɛmɔ kuku 10, 11)\n11 Yɛ anɔkwale faŋŋ mli lɛ, bei komɛi lɛ, ewa waa akɛ wɔbaafee nɔ ni ja ni wɔhi shi akɛ Kristofoi, titri lɛ, kɛ́ wɔtsui miigbala wɔ ni wɔyafee nɔ ko ni wɔle akɛ ejaaa. (Yer. 17:9) Ani nakai ji bɔ ni onuɔ he ohãa bei komɛi? Kɛ́ nakai ni lɛ, sɔlemɔ obi Yehowa mumɔ krɔŋkrɔŋ lɛ. Sɔlemɔ kɛ mumɔ krɔŋkrɔŋ lɛ baanyɛ awaje wɔ ni wɔya nɔ wɔfee nɔ ni ja koni Yehowa ajɔɔ wɔ. Kɛ́ osɔle lɛ, feemɔ nibii ni kɛ osɔlemɔ lɛ kpãa gbee. Bɔɔ mɔdɛŋ ni okane Biblia lɛ daa gbi, ni oto be kɛhã aŋkro nikasemɔ kɛ Weku Jamɔ.—Kanemɔ Lala 119:32.\n12, 13. Mɛni ye ebua nyɛmimɛi enyɔ komɛi ni amɛnyɛ amɛye akɔnɔi fɔji anɔ?\n12 Nyɔŋmɔ Wiemɔ lɛ, emumɔ lɛ, kɛ asafo lɛ woji lɛ eye ebua nyɛmimɛi pii ni amɛnyɛ amɛye akɔnɔi fɔji anɔ. Naa nɔ ni nyɛmi nuu ko ni eye afii 17 lɛ wie be ni ekane sane ko ni je kpo yɛ December 8, 2003 Awake! lɛ mli ni yitso ji, “How Can You Resist Wrong Desires?” (Mɛni Baaye Abua Bo ni Oye Akɔnɔi Fɔji Anɔ?) lɛ. Ewie akɛ: “Ewa hã mi waa akɛ maye susumɔi gbohii komɛi ni mináa lɛ anɔ. Be ni mikane Awake! lɛ, mina akɛ nyɛmimɛi babaoo hu yɛ ni ewa waa kɛhã amɛ akɛ amɛbaaye akɔnɔi fɔji anɔ. Enɛ hã mina akɛ jeee mi kome miyɔɔ naagba nɛɛ yɛ asafo lɛ mli.” Nyɛmi nuu nɛɛ ná sane ko ni je kpo yɛ October 8, 2003 Awake! lɛ mli ni yitso ji, “Alternative Life-Styles—Does God Approve?” (Bɔlɛnamɔ Henumɔi ni kɛ Adebɔɔ Gbɛjianɔtoo Kpãaa Gbee—Mɛni Biblia lɛ Kɛɔ Yɛ He?) lɛ hu he sɛɛ. Nɔ kome ni ekadi yɛ Awake! nɛɛ mli ji akɛ, awie akɛ, mɛi komɛi yɛ ni akɔnɔi fɔji ni amɛmiiwu amɛmiishi lɛ tamɔ “ŋmei ko” yɛ amɛheloo mli. (2 Kor. 12:7) Shi kɛ́ amɛtee nɔ amɛwu amɛshi akɔnɔi fɔji nɛɛ bɔ ni afee ni amɛfee nɔ ni ja lɛ, wɔsɛɛ lɛ amɛbaaná naanɔ wala. Enɛ hewɔ lɛ, nyɛmi nuu nɛɛ wie akɛ: “Miheɔ miyeɔ akɛ, daa gbi lɛ, manyɛ maye Yehowa anɔkwa. Miida Yehowa kɛ esafo lɛ shi waa akɛ amɛyeɔ amɛbuaa wɔ koni daa gbi lɛ wɔnyɛ wɔye anɔkwa yɛ jeŋ fɔŋ nɛɛ mli.”\n13 Susumɔ nɔ ni nyɛmi yoo ko ni yɔɔ United States lɛ hu wie lɛ he okwɛ. Ewie akɛ: “Miida nyɛ shi akɛ be fɛɛ be lɛ, nyɛlɛɔ wɔ kɛ mumɔ niyenii ni he hiaa wɔ lɛ yɛ be ni sa mli. Bei pii lɛ, minuɔ he akɛ mi tuuntu mihewɔ aŋmalaa saji nɛɛ. Miyɛ akɔnɔ fɔŋ ko ni mikɛshi mple afii abɔ. Bei komɛi lɛ, efeɔ mi akɛ miŋmɛɛ mihe mihã akɔnɔ nɛɛ, ejaakɛ etɔ mi kɛ mpleshii. Mile akɛ Yehowa naa mɔbɔ ni ekɛ eshai faa, shi akɛni yɛ mitsuiŋ tɔ̃ɔ lɛ, minyaa nɔ fɔŋ nɛɛ he hewɔ lɛ, minuɔ he akɛ misaaa mɔ ni Yehowa yeɔ ebuaa. Ta ni miwuɔ nɛɛ esa nɔ fɛɛ nɔ ni mifeɔ yɛ shihilɛ mli lɛ he. . . . Be ni mikane sane ni yitso ji, ‘Ani Oyɛ “Tsui ni Okɛaale” Yehowa?’ ni je kpo yɛ March 15, 2013 Buu-Mɔɔ lɛ mli lɛ, mina faŋŋ akɛ, Yehowa miisumɔ ni eye ebua mi.”\n14. (a) Mɛni Paulo wie yɛ ta ni ewuɔ lɛ he? Shi mɛɛ nɔmimaa ená? (b) Mɛni baaye abua wɔ ni wɔye wɔgbɔjɔmɔi anɔ ni wɔwu wɔshi akɔnɔi fɔji?\n14 Kanemɔ Romabii 7:21-25. Paulo náaa lɛ mlɛo akɛ ebaawu eshi akɔnɔi fɔji kɛ gbɔjɔmɔi ni eyɔɔ lɛ. Kɛ̃lɛ, ená nɔmimaa akɛ, kɛ́ esɔle ehã Yehowa, ekɛ ehiɛ fɔ̃ enɔ, ni ehe Yesu kpɔmɔ afɔle lɛ nɔ eye lɛ, ebaanyɛ eye kunim. Ni wɔ hu? Ani wɔbaanyɛ wɔye wɔgbɔjɔmɔi lɛ anɔ ni wɔwu wɔshi akɔnɔi fɔji? Hɛɛ, wɔbaanyɛ! Kɛ́ wɔkase Paulo, wɔná hemɔkɛyeli yɛ kpɔmɔnɔ lɛ mli, ni wɔkɛ wɔhiɛ fɔ̃ Yehowa nɔ, shi jeee wɔ diɛŋtsɛ wɔhe nɔ lɛ, wɔbaaye omanye.\n15. Mɛɛ gbɛ nɔ sɔlemɔ baanyɛ aye abua wɔ ni wɔfi shi shiŋŋ ni wɔya nɔ wɔye Yehowa anɔkwa?\n15 Bei komɛi lɛ, Nyɔŋmɔ baanyɛ aŋmɛ gbɛ ni wɔya nɔ wɔkɛ naagba ko ashi mple koni ekɛkwɛ kɛji wɔmiisumɔ ni etsu he nii ehã wɔ lɛɛlɛŋ. Akɛ nɔkwɛmɔnɔ lɛ, kɛ́ wɔ loo wɔwekunyo ko bɛ hewalɛ, loo aaye wɔ sane fɔŋ ko lɛ, te wɔbaafee wɔnii wɔhã tɛŋŋ? Ani wɔbaaya nɔ wɔkɛ wɔhiɛ afɔ̃ Yehowa nɔ kwraa, ni wɔsɔle wɔkpa lɛ fai ni ewaje wɔ koni wɔya nɔ wɔye lɛ anɔkwa, wɔsɔmɔ lɛ kɛ miishɛɛ, ni wekukpaa ni yɔɔ wɔ kɛ lɛ teŋ lɛ akafite? (Fil. 4:13) Sɔlemɔ baanyɛ awaje wɔ ní ehã wɔná ekãa koni wɔya nɔ wɔfi shi. Kristofoi ni hi shi yɛ blema kɛ mɛi ni yɔɔ ŋmɛnɛ lɛ ateŋ mɛi babaoo ená enɛ mli niiashikpamɔ.\n16, 17. Mɛni otswa ofai shi akɛ obaafee?\n16 Kɛ́ ohã onijiaŋ je wui ni okpa Yehowa sɔɔmɔ lɛ, Abonsam mii baashɛ ehe pam. No hewɔ lɛ, tswaa ofai shi akɛ ‘obaamɔ nɔ ni hi lɛ mli kpɛŋŋ.’ (1 Tes. 5:21) Ná nɔmimaa akɛ, kɛ́ okɛ ohiɛ fɔ̃ Nyɔŋmɔ nɔ kɛ otsui fɛɛ lɛ, ebaawaje bo koni onyɛ oye Satan, jeŋ fɔŋ nɛɛ, kɛ akɔnɔi fɔji fɛɛ nɔ kunim.—2 Kor. 4:7-9; Gal. 6:9.\n17 No hewɔ lɛ, yaa nɔ ofi shi, ni owu oshi nibii fɛɛ ni baanyɛ ahã okpa Yehowa sɔɔmɔ lɛ. Kɛ́ ofee nakai lɛ, bɔ fɛɛ bɔ ni fee lɛ, Yehowa ‘baafɔse ejɔɔmɔ lɛ’ eshwie onɔ ni ateke nɔ.—Mal. 3:10.\nKɛmaje Mɔ Ko Kɛmaje Mɔ Ko Yaa nɔ Ofi Shi Koni Yehowa Ajɔɔ Bo


“Nyɛteŋ Mɔ Fɛɛ Mɔ Afea Enyɛmi Gbɔ”—1 Petro 4:9 | Nikasemɔ\n“Nyɛteŋ mɔ fɛɛ mɔ afea enyɛmi gbɔ ni mligbigblimɔ akahi mli.”—1 PET. 4:9.\nLALAI: 100, 87\nMɛni hewɔ ehe miihia ni wɔfee wɔnyɛmimɛi Kristofoi lɛ gbɔ?\nMɛɛ bei amli wɔbaanyɛ wɔfee mɛi gbɔ?\nTe wɔbaafee tɛŋŋ wɔye naagbai ni hãaa wɔfee mɛi gbɔ lɛ anɔ?\n1. Mɛɛ naagbai Kristofoi ni hi shi dani afi 100 Ŋ.B. lɛ kɛkpe?\nYƐ AAAFEE afi 62 kɛmiimɔ afi 64 Ŋ.B. lɛ, bɔfo Petro ŋma wolo eyahã “gbɔi ni egbɛ eshwã Ponto kɛ Galatia kɛ Kapadokia kɛ Asia kɛ Bitinia lɛ.” (1 Pet. 1:1) Nyɛmimɛi ni yɔɔ asafoi nɛɛ ni yɔɔ Asia Bibioo lɛ amli lɛ jɛ hei srɔtoi, ni ehe bahia ni awo amɛ hewalɛ ni ahã amɛ gbɛtsɔɔmɔi. Mɛni hewɔ? Ejaakɛ no mli lɛ amɛkɛ “shihilɛi ni mli wawai ni tamɔ la” miikpe. Aate shi aawo amɛ waa, ni aawie wiemɔi fɔji aashi amɛ. Agbɛnɛ hu, akɛni nakai beiaŋ lɛ Yerusalem hiɛkpatamɔ lɛ ebɛŋkɛ waa hewɔ lɛ, ebaafee be ko ni yɔɔ oshara waa. Petro ŋma akɛ: “Nibii fɛɛ anaagbee eshɛ etã.” Anɔkwa, be ni eŋma amɛ wolo lɛ sɛɛ aaafee afii ekpaa loo kpaanyɔ pɛ ni akpãtã Yerusalem hiɛ. Mɛni ye ebua blema Kristofoi lɛ ni amɛfi shi yɛ shihilɛi ni mli wawai ni amɛkɛkpe lɛ amli?—1 Pet. 4:4, 7, 12.\n2, 3. Mɛni hewɔ Petro wo nyɛmimɛi lɛ hewalɛ ni amɛfee amɛhe gbɔ lɛ? (Kwɛmɔ mfoniri ni yɔɔ nikasemɔ lɛ shishijee lɛ.)\n2 Be ni Petro tsɔɔ amɛ nibii ni baaye abua amɛ lɛ, ewie akɛ: “Nyɛteŋ mɔ fɛɛ mɔ afea enyɛmi gbɔ.” (1 Pet. 4:9) Kɛ́ akɛɛ “aafee mɔ ko gbɔ lɛ,” etsɔɔ akɛ ayɛ mɔ lɛ he miishɛɛ, ni aajie mlihilɛ kpo aatsɔɔ lɛ. Kadimɔ akɛ, mɛi ni Petro kɛɛ enyɛmimɛi Kristofoi lɛ akɛ amɛfee amɛ gbɔ lɛ jeee mɛi ni amɛleee, shi moŋ mɛi ni amɛle momo ni amɛkɛbɔɔ. Mɛɛ gbɛ nɔ kɛ́ amɛfee amɛnyɛmimɛi lɛ gbɔ lɛ ebaaye ebua amɛ?\n3 Ebaahã amɛsumɔ amɛhe waa. Ani okaiɔ be ko ni mɔ ko fɔ̃ bo nine kɛtee eshĩa kɛ bɔ ni oná miishɛɛ nakai gbi lɛ? Ŋwanejee ko bɛ he akɛ, okaiɔ nakai gbi lɛ kɛbashi ŋmɛnɛ, aloo jeee nakai? Ni ani okaiɔ be ko ni ofɔ̃ osafoŋbii lɛ ekomɛi nine kɛba oshĩa lɛ? Ŋwanejee ko bɛ he akɛ, kɛjɛ nakai gbi lɛ nɔ kɛbaa lɛ nyɛnaanyobɔɔ lɛ mli bawa fe tsutsu lɛ, aloo jeee nakai? Kɛ́ wɔfee wɔnyɛmimɛi lɛ gbɔ lɛ, wɔleɔ amɛ jogbaŋŋ fe ni wɔkɛ amɛ baashara yɛ kpeei ashishi pɛ. Ehe bahia ni Kristofoi ni hi shi yɛ Petro beiaŋ lɛ asumɔ amɛhe waa akɛni amɛkɛ naagbai ni jaraa waa kpe lɛ hewɔ. Nakai nɔŋŋ yɛ “naagbee gbii” nɛɛ amli lɛ, ehe miihia ni Kristofoi asumɔ amɛhe waa.—2 Tim. 3:1.\n4. Mɛɛ sanebimɔi abaahã hetoo yɛ nikasemɔ nɛɛ mli?\n4 Mɛɛ gbɛi anɔ wɔteŋ mɔ fɛɛ mɔ baanyɛ atsɔ afee enyɛmi gbɔ? Te wɔbaafee tɛŋŋ wɔye naagbai ni hãaa wɔfee mɛi gbɔ lɛ anɔ? Kɛ́ mɔ ko fee wɔ gbɔ lɛ, te esa akɛ wɔfee wɔnii wɔhã tɛŋŋ?\n5. Mɛɛ gbɛ nɔ wɔbaanyɛ wɔfee mɛi gbɔ yɛ wɔ-Kristofoi akpeei ashishi?\n5 Yɛ Kristofoi akpeei ashishi: Yehowa kɛ egbɛjianɔtoo lɛ ni fɔ̃ɔ wɔ nine ni wɔba Kristofoi akpeei. Wɔmiisumɔ ni wɔhere mɔ fɛɛ mɔ ni baahere ninefɔɔ nɛɛ nɔ lɛ atuu, titri lɛ, mɛi hei ni baa lɛ. (Rom. 15:7) Mɛi hei lɛ hu ji Yehowa gbɔi. No hewɔ lɛ kɛ́ amɛba kpeei lɛ, esa akɛ wɔhã amɛhiɛ amɛ, ekɔɔɔ he eko bɔ ni amɛsaa amɛhe amɛhã loo atade ni amɛwo. (Yak. 2:1-4) Kɛ́ oyɔse akɛ mɔ hee ko eba, shi etamɔ nɔ ni enáko mɔ ko akpee lɛ lɛ, obaanyɛ ofɔ̃ lɛ nine ni ebata omasɛi, ni oye obua lɛ ni enu nɔ ni afeɔ lɛ shishi, ni agbɛnɛ hu, enyɛ egbele ŋmalɛi ni akaneɔ lɛ. Enɛ ji gbɛ ni hi jogbaŋŋ ni obaanyɛ otsɔ nɔ otsɔɔ akɛ ookɔ “gbɔfeemɔ gbɛ lɛ.”—Rom. 12:13.\n6. Namɛi titri esa akɛ wɔfee amɛ gbɔ?\n6 Fɔ̃ɔ mɛi nine kɛhã niyeli: Yɛ Biblia beiaŋ lɛ, kɛ́ akɛɛ mɔ ko miifee mɔ ko gbɔ lɛ, bei pii lɛ etsɔɔ akɛ mɔ lɛ efɔ̃ mɔ ko nine kɛba eshĩa lɛ ni eŋmɛ lɛ okpɔlɔ. (1 Mo. 18:1-8; Koj. 13:15; Luka 24:28-30) Yɛ nakai beiaŋ lɛ, kɛ́ mɔ ko fɔ̃ bo nine kɛhã niyeli lɛ, etsɔɔ akɛ mɔ lɛ miisumɔ ni ekɛ bo abɔ naanyo ni toiŋjɔlɛ ahi nyɛteŋ. Namɛi titri esa akɛ wɔfee amɛ gbɔ? Nyɛmimɛi ni yɔɔ wɔsafo lɛ mli lɛ. Yɛ fimɔ beiaŋ lɛ, ani jeee amɛ nɔŋŋ wɔbaakpa gbɛ akɛ amɛbaaye amɛbua wɔ? No hewɔ lɛ, ehe miihia ni wɔkɛ amɛ abɔ naanyo, wɔye amɛ anɔkwa, ni wɔkɛ amɛ fɛɛ ahi shi yɛ toiŋjɔlɛ mli. Yɛ afi 2011 lɛ, Gbɛtsɔɔmɔ Kuu lɛ tsake be ni United States Betel weku lɛ kɛfeɔ Buu-Mɔɔ Nikasemɔ lɛ kɛjɛ gbɛkɛ 6:45 kɛba gbɛkɛ 6:15. Mɛni hewɔ? Be ni atswaa tsakemɔ nɛɛ he adafi lɛ, awie akɛ kɛ́ akpa nikasemɔ lɛ mra lɛ, ewaaa akɛ Betelbii lɛ baafee amɛhe gbɔ. Betel shĩai krokomɛi hu fee nakai nɔŋŋ. Gbɛjianɔtoo nɛɛ ehã suɔmɔ kɛ naanyobɔɔ ni yɔɔ Betel weku lɛ mli bii lɛ ateŋ lɛ mli ewa waa.\n7, 8. Mɛni ji gbɛ kome ni wɔbaanyɛ wɔtsɔ nɔ wɔfee mɛi ni bahãa wiemɔ yɛ wɔsafo lɛ mli lɛ gbɔ?\n7 Kɛji nyɛmimɛi jɛ asafoi krokomɛi amli amɛbahã wiemɔ yɛ wɔsafo lɛ mli, kpokpaa nɔkwɛlɔ lɛ basaraa wɔ, loo nitsumɔhe nine lɛ najiaŋdamɔlɔ ko basara wɔ lɛ, eji hegbɛ ni wɔná ni wɔkɛbaafee amɛ gbɔ. (Kanemɔ 3 Yohane 5-8.) Gbɛ kome ni wɔbaanyɛ wɔtsɔ nɔ wɔfee nakai ji ni wɔbaafɔ̃ amɛ nine kɛba wɔshĩai amli kɛhã niyeli.\n8 Nyɛmi yoo ko ni yɔɔ United States lɛ wie akɛ: “Afii abɔ nɛ ni mi kɛ miwu lɛ náa hegbɛ wɔfeɔ nyɛmimɛi pii ni bahãa wiemɔ yɛ wɔsafo lɛ mli lɛ kɛ amɛŋamɛi gbɔ yɛ wɔshĩa lɛ. Be fɛɛ be ni wɔbaafee nakai lɛ, wɔnáa miishɛɛ waa, ni nɔ ni fe fɛɛ lɛ, wɔhemɔkɛyeli lɛ mli waa. Wɔshwako wɔhe pɛŋ akɛ wɔfee nyɛmimɛi nɛɛ gbɔ.”\n9, 10. (a) Namɛi ekolɛ ehe baahia ni ahã amɛ he ko ni amɛwɔ? (b) Ani mɛi ni shĩai daraaa lɛ hu baanyɛ aye abua? Okɛ enɛ he nɔkwɛmɔnɔ ahã.\n9 Mɛi ni ebato gbɔ: Yɛ blema lɛ, efɔɔ kaa akɛ ahãa gbɛfãlɔi komɛi he ko amɛwɔɔ. (Hiob 31:32; Flm. 22) Yɛ wɔbei nɛɛ amli hu lɛ, bei komɛi lɛ, ehe bahiaa ni wɔhã mɛi komɛi he ko ni amɛwɔ. Akɛ nɔkwɛmɔnɔ lɛ, bei pii lɛ, kɛ́ kpokpaa nɔkwɛlɔ ko yasara asafo ko lɛ, esa akɛ ená he ko ni ebaawɔ. Nakai nɔŋŋ bei komɛi lɛ, ehe bahiaa ni ahã nyɛmimɛi ni afɔ̃ɔ amɛ nine kɛyaa asafo lɛ skul srɔtoi lɛ, kɛ mɛi ni kɛ amɛhe hãa kɛhã tsũmaa lɛ hu he ko ni amɛwɔ. Ni kɛ́ adebɔɔ naa oshara ko kpãtã nyɛmimɛi komɛi ashĩai ahiɛ hu? Ekolɛ ehe baahia ni wɔhã nyɛmimɛi nɛɛ he ko ni amɛwɔ kɛyashi abaamamɔ amɛtsũi lɛ ekoŋŋ. Esaaa akɛ wɔmuɔ sane naa akɛ nyɛmimɛi ni yɔɔ shĩai wuji lɛ pɛ ji mɛi ni baanyɛ aye abua. Ekolɛ nyɛmimɛi nɛɛ efee nakai shii abɔ momo. Kɛ́ oshĩa lɛ edaaa po lɛ, ani obaanyɛ ohã mɔ ko abato nyɛŋɔɔ?\n10 Nyɛmi nuu ko ni yɔɔ South Korea ni hã nyɛmimɛi komɛi ni afɔ̃ amɛ nine kɛhã asafo lɛ skul srɔtoi lɛ eko lɛ bato eŋɔɔ lɛ wie akɛ: “Shishijee lɛ, mishashao shi, ejaakɛ wɔbote gbalashihilɛ mli etsɛko, ni wɔshĩa lɛ edaaa. Shi be fɛɛ be ni skulbii lɛ baabato wɔŋɔɔ lɛ, wɔnáa miishɛɛ waa. Niiashikpamɔ nɛɛ hã wɔna akɛ, kɛ́ gbalashihilɛ mli bii fee ekome kɛsɔmɔ Yehowa ni amɛkɛ otii mamɔ amɛhiɛ yɛ Yehowa sɔɔmɔ lɛ mli lɛ, amɛbaaná miishɛɛ.”\n11. Mɛni hewɔ ekolɛ ehe baahia ni wɔfee mɛi ni eba wɔsafo lɛ mli ehee lɛ gbɔ?\n11 Nyɛmimɛi ni eba nyɛsafo lɛ mli ehee: Nyɛmimɛi komɛi loo wekui baanyɛ afã kɛjɛ he ni amɛyɔɔ lɛ ni amɛbahi nyɛkutso lɛ mli. Ekolɛ amɛba ni amɛbaye amɛbua nyɛsafo lɛ akɛni hiamɔ lɛ da yɛ nyɛshikpɔŋkuku lɛ mli lɛ hewɔ. Aloo ekolɛ amɛji gbɛgbalɔi ni nitsumɔhe nine lɛ kɛɛ amɛbaye amɛbua nyɛsafo lɛ. Amrɔ nɛɛ amɛbaje akutso hee mli kɛ asafo hee mli, ni ekolɛ ehe baahia ni amɛkase wiemɔ hee ni amɛle bɔ ni nyɛ hu nyɛhiɔ shi nyɛhãa. Kɛ́ wɔfɔ̃ nyɛmimɛi nɛɛ nine koni amɛba ni wɔye nɔ ko fioo, loo wɔŋmɛ amɛ okpɔlɔ, loo wɔkɛ amɛ je kpo kɛyashara shi lɛ, no baahã amɛtsɔmɔ wɔnanemɛi ni amɛnyɛ amɛtsake amɛhe amɛwo shihilɛ hee ni amɛbaje mli lɛ mli.\n12. Gbaa niiashikpamɔ ko ni hãa wɔnaa akɛ jeee ja wɔfee nɔ ko gbidii dani wɔbaanyɛ wɔfee mɛi gbɔ.\n12 Ehe ehiaaa ni wɔfee nɔ ko gbidii kɛfee mɛi gbɔ. (Kanemɔ Luka 10:41, 42.) Naa nɔ ni nyɛmi nuu ko wie yɛ be klɛŋklɛŋ ni ekɛ eŋa shi amɛmaŋ koni amɛyasɔmɔ akɛ maŋsɛɛ sɔɔlɔi lɛ he: “No mli lɛ, wɔdarako, wɔbɛ niiashikpamɔ, ni wɔhiɛ tse shĩa waa. Gbɛkɛ ko lɛ, miŋa hiɛ tse shĩa waa. Mifee bɔ fɛɛ bɔ ni manyɛ, shi minyɛɛɛ mashɛje emii. Kɛkɛ ni aaafee gbɛkɛ 7:30 lɛ, wɔnu ni mɔ ko miitswa wɔshinaa lɛ. Be ni migbele shinaa lɛ, naa yoo ko ni akɛ lɛ miikase Biblia lɛ ni eba kɛ edɛŋ akutui etɛ ni ekɛmiiba ebakpee maŋsɛɛ sɔɔlɔi hei ni eba lɛ. Wɔhã eba tsũ lɛ mli, ni wɔhã lɛ nu. No sɛɛ lɛ, wɔfee tii kɛ kookoo klakla ni wɔkɛ lɛ fɛɛ nu. No mli lɛ, wɔkaseko Swahili, ni lɛ hu enuuu Blɔfo. Shi niiashikpamɔ nɛɛ ni wɔná nakai gbɛkɛ lɛ ye ebua wɔ ni wɔkɛ nyɛmimɛi lɛ bɔi naanyobɔɔ, ni enɛ hã wɔná miishɛɛ waa.”\nKAASHASHAO SHI AKƐ OBAAFEE MƐI GBƆ\n13. Kɛ́ wɔfee mɛi gbɔ lɛ, te wɔbaaná he sɛɛ wɔhã tɛŋŋ?\n13 Ani oshashao shi pɛŋ akɛ obaafee mɔ ko gbɔ? Kɛ́ nakai ni lɛ, belɛ ohã hegbɛ ko ni baahã oná miishɛɛ ni oná mɛi ni kɛ bo baabɔ naanyo kɛya naanɔ lɛ eŋmɛɛ bo. Shoofeemɔ he tsofa kome ni hi waa ji gbɔfeemɔ. Shi ekolɛ obaabi ohe akɛ, ‘Mɛni hewɔ kwraa mɔ ko baashashao shi akɛ ebaafee mɛi gbɔ?’ Ekomɛi ji nɔ ni nyiɛ sɛɛ nɛɛ.\n14. Kɛ́ wɔbɛ dekã kɛ hewalɛ ni wɔkɛbaafee mɛi gbɔ loo ni kɛ́ mɛi fɔ̃ wɔnine lɛ wɔkɛbaaya lɛ, mɛni ekolɛ ehe baahia ni wɔfee?\n14 Dekã kɛ hewalɛ: Yehowa tsuji bɛ dekã kwraa, ni bei pii lɛ, sɔ̃i ni jwere wɔnɔ lɛ fa babaoo. Ekolɛ enɛ hewɔ lɛ, wɔteŋ mɛi komɛi nuɔ he akɛ wɔbɛ dekã kɛ hewalɛ ni wɔkɛbaafee mɛi gbɔ. Kɛ́ nakai onuɔ he lɛ, ehe baahia ni ofee tsakemɔi yɛ bɔ ni okɛ obe tsuɔ nii ohãa lɛ mli koni oná dekã kɛfee mɛi gbɔ, ni agbɛnɛ hu, kɛ́ mɛi fɔ̃ bo nine lɛ, onyɛ oya. Ŋmalɛ lɛ woɔ wɔ hewalɛ akɛ wɔfee mɛi gbɔ. (Heb. 13:2) No hewɔ lɛ, ejeee tɔmɔ, ni yɛ anɔkwale mli lɛ, ehi akɛ wɔbaato wɔbe he gbɛjianɔ bɔ ni baahã wɔná dekã kɛfee mɛi gbɔ. Ekolɛ enɛ hewɔ lɛ, ehe baahia ni wɔtse be ni wɔfiteɔ yɛ nibii komɛi ni he ehiaaa tsɔ lɛ ahe lɛ nɔ.\n15. Mɛni hewɔ mɛi komɛi shashaoɔ shi akɛ amɛbaafee mɛi gbɔ lɛ?\n15 Bɔ ni bo diɛŋtsɛ onaa ohe ohãa: Mɛi komɛi yɛ ni amɛmiisumɔ ni amɛfee mɛi gbɔ shi amɛnuɔ he akɛ amɛnyɛŋ amɛfee. Ani bo hu onuɔ he nakai? Ekolɛ ohiɛ gboɔ ni oleee sanegbaa, no hewɔ lɛ onuɔ he akɛ kɛ́ ofee mɛi gbɔ lɛ, amɛnáŋ miishɛɛ. Aloo ekolɛ obɛ shika tsɔ, ni no hewɔ lɛ, onuɔ he akɛ onyɛŋ ofee mɛi gbɔ tamɔ bɔ ni nyɛmimɛi krokomɛi feɔ lɛ. Kɛ́ nakai ni lɛ, kaimɔ akɛ, jeee bɔ ni awula shĩa ko mli ahã lɛ ji nɔ ni he hiaa. Nɔ ni he hiaa kɛkɛ ji, ni abaato emli nibii lɛ jogbaŋŋ, ahã emli afee falefale, ni agbɛnɛ hu, efee he ko ni mɛi ahiɛ baamɛ.\n16, 17. Kɛ́ ooye otsui akɛ onyɛŋ ofee mɛi gbɔ lɛ, mɛni baanyɛ aye abua bo?\n16 Kɛ́ otsui fãa akɛ obaafee mɛi gbɔ lɛ, tsɛ otsui oŋmɛ omli; jeee bo pɛ onuɔ he nakai. Asafoŋ onukpa ko ni yɔɔ Britain lɛ wie akɛ: “Kɛ́ oosara mɛi asɛɛ lɛ, eyɛ tsuifãa fioo. Shi tamɔ eji yɛ nibii krokomɛi fɛɛ ni wɔfeɔ yɛ Yehowa sɔɔmɔ lɛ mli lɛ agbɛfaŋ lɛ, emli jɔɔmɔi lɛ fa kwraa fe wɔtsui ni wɔyeɔ yɛ he lɛ. Kɛ́ mikɛ mɛi tara shi ni wɔnu kɔfi kɛkɛ ni wɔgba sane lɛ, mináa miishɛɛ waa.” Kaimɔ hu akɛ, be fɛɛ be lɛ, ehi jogbaŋŋ akɛ obaahã ogbɔi lɛ ana akɛ osusuɔ amɛhe. (Fip. 2:4) Mɛi pii sumɔɔ ni amɛgba mɛi amɛshihilɛ mli niiashikpamɔi. Ekolɛ kɛ́ wɔfɔ̃ amɛ nine kɛba wɔshĩa loo amɛfɔ̃ wɔ nine kɛtee amɛshĩa lɛ, wɔbaaná hegbɛ wɔnu amɛniiashikpamɔi lɛ. Asafoŋ onukpa kroko hu ŋma akɛ: “Kɛ́ mifɔ̃ misafoŋbii lɛ nine kɛba mishĩa lɛ, ehãa minuɔ amɛ shishi jogbaŋŋ ni mináa be kɛleɔ amɛ, titri lɛ, bɔ ni fee ni amɛba anɔkwale lɛ mli.” Kɛ́ ohã ogbɔi lɛ nu he akɛ osusuɔ amɛhe lɛ, no baahã nyɛ fɛɛ nyɛná miishɛɛ.\n17 Nyɛmi yoo gbɛgbalɔ ko ni bei pii lɛ, ehãa nyɛmimɛi ni miiba asafo lɛ skul srɔtoi lɛ eko lɛ he ko amɛwɔɔ lɛ wie akɛ: “Shishijee lɛ, miye mitsui, ejaakɛ nibii bɛ mitsũi lɛ amli tsɔ, ni sɛii memeji ni mikɛsaa amɛmli. Skul tsɔɔlɔi lɛ ateŋ mɔ kome ŋa ye ebua mi koni mikaye mitsui tsɔ. Ekɛɛ mi akɛ kɛ́ ewu lɛ miisara asafoi lɛ, be ni amɛnáa miishɛɛ waa ji, be ni amɛyato mɔ ko ni hiɛ dɔɔ Yehowa sɔɔmɔ lɛ he waa shi ekolɛ ebɛ nɔ ko tsɔ lɛ ŋɔɔ, ejaakɛ jwɛŋmɔ ni mɔ ko ni tamɔ nakai lɛ hiɛ yɛ Yehowa sɔɔmɔ lɛ he lɛ tamɔ jwɛŋmɔ ni amɛ hu amɛhiɛ yɛ he lɛ nɔŋŋ, ni no ji, ni amɛbaahã amɛshihilɛ afee mlɛo ni amɛkɛ Yehowa sɔɔmɔ lɛ aye klɛŋklɛŋ gbɛhe. Enɛ hã mikai sane ko ni mimami fɔɔ wɔ kɛɛmɔ be ni wɔji gbekɛbii lɛ, akɛ: ‘Yelibai folo ni suɔmɔ yɔɔ he lɛ, ehi.’” (Abɛi 15:17) No hewɔ lɛ, kaaye otsui kwraa. Nɔ ni he hiaa ji ni obaahã ogbɔi lɛ ana akɛ osumɔɔ amɛsane.\n18, 19. Kɛ́ wɔfee mɛi gbɔ lɛ, mɛɛ gbɛ nɔ no baanyɛ aye abua wɔ ni wɔjie susumɔi gbohii ni wɔyɔɔ yɛ amɛhe lɛ kɛje wɔtsui mli?\n18 Bɔ ni onaa mɛi krokomɛi ohãa: Ani mɔ ko yɛ osafo lɛ mli ni bɔ ni efeɔ enii ehãa lɛ gbaa onaa? Kɛ́ ofeee nɔ ko yɛ bɔ ni onuɔ he ohãa yɛ ehe lɛ he lɛ, onáŋ ehe miishɛɛ kɔkɔɔkɔ. Ni kɛ́ obɛ mɔ ko he miishɛɛ lɛ, osumɔŋ ni ofee lɛ gbɔ. Aloo eeenyɛ efee akɛ, mɔ ko efee bo nɔ ko ni yɔɔ dɔlɛ waa be ko ni eho, ni ewa kɛhã bo akɛ obaajie yɛ ojwɛŋmɔ mli. Kɛ́ onu he nɛkɛ lɛ, ebaawa akɛ obaafee nakai mɔ lɛ gbɔ.\n19 Biblia lɛ kɛɔ akɛ, gbɛ kome ni wɔbaanyɛ wɔtsɔ nɔ wɔsaa wɔ kɛ mɛi krokomɛi, ni wɔhenyɛlɔi po fata he lɛ, ateŋ ji ni wɔbaafee amɛ gbɔ. (Kanemɔ Abɛi 25:21, 22.) Kɛ́ wɔfee mɛi gbɔ lɛ, no baanyɛ aye abua wɔ ni wɔná amɛhe miishɛɛ ni wɔkɛ amɛ ahi shi yɛ toiŋjɔlɛ mli. Ebaahã wɔna amɛsui kpakpai ni Yehowa hu na ni no hã egbala amɛ kɛba anɔkwale lɛ mli lɛ. (Yoh. 6:44) Kɛ́ wɔhã suɔmɔ tsirɛ wɔ ni wɔfɔ̃ mɛi nine kɛba wɔshĩa be ni amɛkpaaa gbɛ lɛ, no baanyɛ ahã naanyobɔɔ kpakpa abakã wɔ kɛ amɛ teŋ. Te wɔɔfee tɛŋŋ wɔná suɔmɔ wɔhã mɛi krokomɛi koni no atsirɛ wɔ ni wɔfee amɛ gbɔ? Gbɛ kome ji ni wɔkɛ ŋaawoo ni yɔɔ Filipibii 2:3 lɛ baatsu nii. Jɛmɛ kɛɔ akɛ: “Nyɛkɛ heshibaa abua mɛi krokomɛi akɛ amɛnɔ kwɔlɔ fe nyɛ.” Esa akɛ wɔsusu nibii ni wɔnyɛmimɛi lɛ bɔɔ mɔdɛŋ yɛ mli fe wɔ lɛ ahe. Ekolɛ amɛhemɔkɛyeli mli wa, amɛfi shi yɛ nibii pii amli, amɛyɛ ekãa, loo amɛjieɔ sui kpakpai krokomɛi akpo. Kɛ́ wɔjwɛŋ amɛsui kpakpai nɛɛ anɔ lɛ, no baahã wɔsumɔ amɛ, ni ewaŋ kɛhãŋ wɔ akɛ wɔbaafee amɛ gbɔ.\nBƆ NI ESA AKƐ WƆFEE WƆNII KƐ́ MƆ KO FEE WƆ GBƆ\nMɛi gboɔ deŋme kɛsaraa amɛgbɔi asɛɛ jogbaŋŋ (Kwɛmɔ kuku 20)\n20. Kɛ́ wɔhere ninefɔɔ ko nɔ lɛ, mɛni hewɔ esa akɛ wɔya? Ni kɛ́ nɔ ko ni he hiaa waa hewɔ lɛ wɔnyɛŋ wɔya lɛ, mɛni esa akɛ wɔfee?\n20 Yɛ lala ko ni David fo lɛ mli lɛ, ebi akɛ: “Ao Yehowa, namɔ baanyɛ aba omama tsũ lɛ mli akɛ gbɔ?” (Lala 15:1) No sɛɛ lɛ, ewie sui ni Yehowa sumɔɔ ni egbɔi lɛ aná lɛ ahe. Sui nɛɛ ateŋ ekome ji, esa akɛ wɔye wɔwiemɔ nɔ. Ekɛɛ akɛ: “Kɛ́ ewo shi, ni nibii eyaaa lɛ jogbaŋŋ kɛhãaa lɛ po lɛ, ekuuu eshiwoo lɛ mli.” (Lala 15:4) Kɛ́ wɔkpɛlɛ gbɔfeemɔ he ninefɔɔ ko nɔ lɛ, esaaa akɛ wɔtsakeɔ wɔnaabu, ja ekolɛ nɔ ko kwraa bɛ ni wɔbaanyɛ wɔfee yɛ he. Ekolɛ mɔ ni baafee wɔ gbɔ lɛ eto nibii fɛɛ ahe gbɛjianɔ momo, no hewɔ lɛ, kɛ́ wɔkɛɛ lɛ akɛ wɔnáaa wɔba dɔŋŋ lɛ, wɔhã egbo deŋme efolo. (Mat. 5:37) Mɛi komɛi kpɛlɛɔ ninefɔɔ ko nɔ, shi kɛ́ amɛná ninefɔɔ kroko ni amɛsusuɔ akɛ no hi fe klɛŋklɛŋ nɔ lɛ, amɛfoɔ klɛŋklɛŋ nɔ lɛ mli. Kɛ́ wɔfee nakai lɛ, etsɔɔɔ suɔmɔ kɛ bulɛ, aloo jeee nakai? Esa akɛ wɔhiɛ asɔ nɔ fɛɛ nɔ ni mɔ ni feɔ wɔ gbɔ lɛ kɛbaafee wɔ gbɔ lɛ. (Luka 10:7) Kɛ́ wɔhere ninefɔɔ ko nɔ, shi ekolɛ shihilɛ ko ni wɔnyɛŋ he nɔ ko kwraa wɔfee lɛ hewɔ lɛ wɔnyɛŋ wɔya lɛ, esa akɛ suɔmɔ kɛ mɔhesusumɔ atsirɛ wɔ ni wɔhã mɔ ni fɔ̃ wɔ nine lɛ ale oya nɔŋŋ.\n21. Kɛ́ wɔle bɔ ni mɛi feɔ amɛnii amɛhãa yɛ he ni wɔtee lɛ, mɛɛ gbɛ nɔ no baaye abua wɔ ni wɔle bɔ ni esa akɛ wɔfee wɔnii wɔhã kɛ́ mɔ ko miitao efee wɔ gbɔ?\n21 Kɛfata he lɛ, ehe miihia ni wɔle bɔ ni mɛi feɔ amɛnii amɛhãa yɛ gbɔfeemɔ he yɛ he ni wɔyɔɔ lɛ. Yɛ hei komɛi lɛ, kɛ́ atsɛko bo he ko ni otee lɛ, ejeee naagba. Shi yɛ hei komɛi lɛ kɛ́ ofee nakai lɛ anaa lɛ nɔ kroko. Hei komɛi yɛ ni ahãa gbɔi lɛ niyenii lɛ ateŋ nɔ ni hi fe fɛɛ lɛ, ni weku lɛ yeɔ nɔ ni eshwɛ lɛ. Shi yɛ hei komɛi lɛ, mɔ fɛɛ mɔ yeɔ nɔ kome too lɛ nɔŋŋ. Yɛ hei komɛi hu lɛ, mɛi ni afɔ̃ɔ amɛ nine lɛ kɛ nɔ ko baa. Shi yɛ hei krokomɛi lɛ, akpaaa gbɛ akɛ mɛi ni afɔ̃ amɛ nine lɛ kɛ nɔ ko baaba. Hei komɛi yɛ ni kɛ́ afɔ̃ bo nine lɛ, akpaaa gbɛ akɛ obaahere nɔ nɔŋŋ; esa akɛ okpoo ninefɔɔ lɛ shi kome loo shii enyɔ dã. Shi yɛ hei komɛi lɛ, kɛ́ ofee nakai lɛ, etsɔɔɔ bulɛ. Esa akɛ wɔfee bɔ fɛɛ bɔ ni wɔbaanyɛ ni wɔhã mɔ ni fɔ̃ wɔ nine lɛ aná miishɛɛ akɛ efɔ̃ wɔ nine.\n22. Mɛni hewɔ ehe miihia waa ni ‘wɔteŋ mɔ fɛɛ mɔ afee enyɛmi gbɔ’?\n22 Petro wie akɛ: “Nibii fɛɛ anaagbee eshɛ etã.” (1 Pet. 4:7) Ŋmɛnɛ lɛ, naagbee lɛ ebɛŋkɛ fe bei fɛɛ ni eho. Etsɛŋ, wɔkɛ amanehulu ni fe amanehului fɛɛ ni eba je lɛ nɔ pɛŋ lɛ baakpe. Be ni shihilɛ lɛ yaa nɔ efiteɔ lɛ, esa akɛ suɔmɔ ni yɔɔ wɔ kɛ wɔnyɛmimɛi lɛ ateŋ lɛ mli awa waa. Esa akɛ wɔbo ŋaa ni Petro wo lɛ toi, titri lɛ, yɛ be ni wɔyɔɔ mli nɛɛ hewɔ, ni ‘wɔteŋ mɔ fɛɛ mɔ afee enyɛmi gbɔ.’ Lɛɛlɛŋ, gbɔfeemɔ hãa mɔ náa miishɛɛ, ni ehe miihia. Anɔkwa, ehe baaya nɔ ahia yɛ jeŋ hee lɛ mli.—1 Pet. 4:9.


Be Ni Gbalɔ Elia Yatee Yɛ Tɛkplo Ko Mli Yɛ Horeb Gɔŋ Lɛ Nɔ | Biblia Mli Nikasemɔi Kɛhã Gbekɛbii\nYehowa Wo Elia Hewalɛ\nYezebel nu nɔ ni eba Baal gbalɔi lɛ anɔ lɛ, ni emli fu waa. Etsu ni ayakɛɛ Elia akɛ: ‘Wɔ́ lɛ, bo hu obaagbo tamɔ bɔ ni Baal gbalɔi lɛ egboi lɛ.’ Elia tsui fã waa ni ejo foi kɛtee ŋa lɛ nɔ. Esɔle akɛ: ‘Yehowa, agbɛnɛ minyɛɛɛ dɔŋŋ. Hã magbo kɛkɛ.’ Bɔ ni etɔ lɛ sɔŋŋ hewɔ lɛ, ekã tso ko shishi ewɔ.\nŊwɛibɔfo ko batsĩɛ lɛ ni ekɛɛ lɛ blɛoo akɛ: ‘Tee shi ni oye nii.’ Be ni Elia te shi lɛ, ena blodo kokroo ko ni kã tɛi ni edɔ anɔ, kɛ nu kɛ kɔɔpoo. Eye niyenii lɛ, ni enu nu lɛ. No sɛɛ lɛ ekã shi ewɔ ekoŋŋ. Ŋwɛibɔfo lɛ batsĩɛ lɛ ekoŋŋ ni ekɛɛ lɛ akɛ: ‘Tee shi ni oye nii, koni oná hewalɛ kɛfã gbɛ lɛ.’ No hewɔ lɛ, Elia te shi ni eye nii ekoŋŋ. Enɛ hã ená hewalɛ kɛfã gbɛ gbii 40 kɛyashi eyashɛ Horeb Gɔŋ lɛ nɔ. Be ni eshɛ jɛmɛ lɛ, ebote tɛkplo ko mli koni eyawɔ. Shi Yehowa bi lɛ akɛ: ‘Elia, mɛni ofeɔ yɛ biɛ?’ Elia hã hetoo akɛ: ‘Israelbii lɛ yeee shi ni amɛwo bo lɛ nɔ. Amɛkumɔ ofɔleshaa latɛi lɛ, ni amɛgbe ogbalɔi lɛ. Agbɛnɛ lɛ, amɛmiitao amɛgbe mi hu.’\nYehowa kɛɛ lɛ akɛ: ‘Yaa ni oyadamɔ gɔŋ lɛ nɔ.’ Klɛŋklɛŋ lɛ, kɔɔyɔɔ ni naa wa tswa yɛ tɛkplo lɛ he. No sɛɛ lɛ, shikpɔŋ hoso, ni la ba. Naagbee lɛ, Elia nu gbee blɛoo ko ni naa waaa. Ekɛ etade nɔhaanɔ lɛ ha ehiɛ ni eje kpo yɛ tɛkplo lɛ mli. Kɛkɛ ni Yehowa bi lɛ nɔ hewɔ ni ejo foi lɛ. Elia kɛɛ lɛ akɛ: ‘Mi pɛ eshwɛ.’ Shi Yehowa kɛɛ lɛ akɛ: ‘Jeee bo pɛ eshwɛ. Mɛi 7,000 yɛ Israel ni miijá mi lolo. Yaa ni oyakɛɛ Elisha akɛ lɛ ebaaye osɛɛ akɛ gbalɔ.’ Elia tee amrɔ nɔŋŋ ni eyafee nɔ ni Yehowa kɛɛ lɛ lɛ. Bo hu obaanyɛ oná nɔmimaa akɛ, kɛ́ ofee nɔ ni Yehowa sumɔɔ lɛ, ebaaye ebua bo. Be ni nu hɔmɔ lɛ ba lɛ, nɔ ko ni sa kadimɔ tee nɔ. Hã wɔkwɛ nɔ ni ji.\n“Nyɛkayea nyɛtsui yɛ nɔ ko nɔ ko he, shi moŋ yɛ nɔ fɛɛ nɔ mli lɛ, nyɛtsɔa sɔlemɔ, kɛ fai ni akɛ hiɛdɔɔ kpaa, kɛ shidaa nɔ nyɛhãa Nyɔŋmɔ alea nyɛnibimɔi lɛ.”—Filipibii 4:6\nSanebimɔi: Mɛni hewɔ Elia jo foi kɛtee ŋa lɛ nɔ lɛ? Mɛni Yehowa kɛɛ Elia?\n1 Maŋtsɛmɛi 19:1-18; Romabii 11:2-4\nMɛni Yehowa kɛɛ Elia beni enu he akɛ eshwɛ ekome pɛ lɛ? Mɛni obaanyɛ okase yɛ nɔ ni ba Elia nɔ lɛ mli?\nElia Ná Miishɛjemɔ Kɛjɛ E-Nyɔŋmɔ lɛ Ŋɔɔ\nMɛɛ shihilɛi hã Elia nijiaŋ je wui aahu akɛ, ebi koni ahã egbo?\nKɛmaje Mɔ Ko Kɛmaje Mɔ Ko Yehowa Wo Elia Hewalɛ\nlfb nikasemɔ 47 bf. 114-115